Φυσική διακόσμηση στο σπίτι σας...\nΚΑΛΩΣ ΗΛΘΑΤΕ ΣΤΟ blog ΜΑΣ!!!\nΣ' ΑΥΤΟ ΤΟ blog MΠOΡEITE NA BΡEITE...\n~ΠΛΗΡΟΦΟΡΙΕΣ για φυτά και λουλούδια, σε μεγάλη ποικιλία.\n~ΣΥΜΒΟΥΛΕΣ για το πώς να προστατεύσετε τα φυτά σας, κατά την περίοδο των διακοπών σας και κατά τη διάρκεια των διαφορετικών καιρικών συνθηκών μέσα στο έτος.\n~ΟΔΗΓΙΕΣ για την λίπανση.\n~ΜΙΚΡΑ ΜΥΣΤΙΚΑ για την προφύλαξή τους από ζιζάνια καθώς και από άλλα ζώα.\nΜπορείτε να μας θέσετε ερωτήματα και να εκφράσετε την άποψή σας πάνω σε ζητήματα που αφορούν την φυσική διακόσμηση!\nΑυτά και άλλα θέματα προσπαθούμε να προσεγγίσουμε σ'αυτό το ιστολόγιο στην προσπάθειά μας να σας κρατάμε ενήμερους!!!!\nΑναρτήθηκε από karaoulani foivi στις Τετάρτη, Δεκεμβρίου 05, 2007 11 σχόλια: Σύνδεσμοι σε αυτήν την ανάρτηση\nΧριστουγεννιάτικα δέντρα, κουλουράκια, γλυκά, προετοιμασίες!!! Ξεκινήσατε; Για ακόμη μια χρονιά θα γιορτάσουμε Χριστούγεννα και Πρωτοχρονιά! Μέσα στον πανικό των ξέφρενων αγορών και προετοιμασιών, ας προσπαθήσουμε να θυμηθούμε ή να ανακαλύψουμε την αληθινή σημασία των γιορτών... Χρόνια Πολλά!\nΑναρτήθηκε από karaoulani foivi στις Τρίτη, Δεκεμβρίου 04, 2007 1 σχόλιο: Σύνδεσμοι σε αυτήν την ανάρτηση\nΑΦΙΕΡΩΜΑ ΣΤΗ ΓΑΡΔΕΝΙΑ...\nΗ γαρδένια έχει καταγωγή από την Ιαπωνία, είναι\nένα θαμνώδες φυτό,με πυκνό λεπτό φύλλωμα και άνθη λευκά με υπέροχο άρωμα, της οικογενείας των ρουβιιδών.\nΘεωρείται φυτό μεγάλης καλλωπιστικής αξίας, ιδιαίτερα δημοφιλές στη χώρα μας. Αγαπά τις υψηλές θερμοκρασίες και είναι κατάλληλο για εσωτερικούς και εξωτερικούς χώρους. Για να το διατηρήσει κάποιος ζωντανό, χρειάζεται συχνός ψεκασμός στα φύλλα και συχνό πότισμα.\nΌσον αφορά τις ιδιαιτερότητες της, κρατήστε το φυτό μακριά από ρεύματα και από τον μεσημεριανό ήλιο. Προσοχή στο πότισμα, βεβαιωθείτε ότι το νερό στραγγίζει! Διατηρείστε την σε θερμοκρασία μεταξύ 18oC και 30οC.\nΑναρτήθηκε από karaoulani foivi στις Σάββατο, Δεκεμβρίου 01, 2007 Δεν υπάρχουν σχόλια: Σύνδεσμοι σε αυτήν την ανάρτηση\nΜια δημοσίευση που θ΄αγαπήσουν οι γυναίκες...Αφορά μια πολύ σημαντική ημέρα στη ζωή κάθε θηλυκής ύπαρξης, που ονειρεύεται και σχεδιάζει αυτή την ημέρα με κάθε λεπτομέρεια!!!\nΣας παραθέτουμε κάποιες από τις πιο ωραίες νυφικές ανθοδέσμες και περιμένουμε τα σχόλιά σας!!!\nΑναρτήθηκε από karaoulani foivi στις Κυριακή, Νοεμβρίου 25, 2007 3 σχόλια: Σύνδεσμοι σε αυτήν την ανάρτηση\nΠΡΟΣΘΗΚΗ ΣΤΑ ΑΓΑΠΗΜΕΝΑ ΜΟΥ...\nΘΕΛΕΤΕ ΝΑ ΠΡΟΣΘΕΣΕΤΕ ΤΟ BLOG ΣΤΑ ΑΓΑΠΗΜΕΝΑ ΣΑΣ???\nΚΑΝΤΕ ΤΟ ΤΩΡΑ, ΜΕ ΜΙΑ ΠΟΛΥ ΑΠΛΗ ΚΙΝΗΣΗ!\nΑναρτήθηκε από karaoulani foivi στις Πέμπτη, Νοεμβρίου 22, 2007 1 σχόλιο: Σύνδεσμοι σε αυτήν την ανάρτηση\nΕΝΑ ΑΚΟΜΗ ΑΦΙΕΡΩΜΑ ΣΕ ΛΟΥΛΟΥΔΙ...\nΑυτή την φορά αποφασίσαμε να κάνουμε αφιέρωμα στην ορχιδέα έπειτα από δική σας παρότρυνση σε σχόλιο στο blog μας. Εκτός από επιλεγμένες φωτογραφίες της ορχιδέας, σας παραθέτουμε και κάποιες πληροφορίες που είναι καλό να τις έχετε υπόψιν όταν σκοπεύετε ν' αγοράσετε ορχιδέα.\nΑν σας χαρίσουν μία ορχιδέα και είναι η πρώτη φορά που αποκτάτε τέτοιο φυτό ακολουθήστε τα παρακάτω βασικά βήματα πριν κάνετε οτιδήποτε άλλο. Άλλωστε η σωστή αρχή είναι το ήμισυ του παντός!\nΑναρτήθηκε από karaoulani foivi στις Τρίτη, Νοεμβρίου 20, 2007 Δεν υπάρχουν σχόλια: Σύνδεσμοι σε αυτήν την ανάρτηση\nΜΕΤΑ ΤΑ ΤΡΙΑΝΤΑΦΥΥΛΑ...ΟΙ ΤΟΥΛΙΠΕΣ\nΜετά το αφιέρωμα που κάναμε στα τριαντάφυλλα,ένα άλλο πολύ ρομαντικό λουλούδι που μας κέντρισε την προσοχή είναι η τουλίπα. Ανήκει στην κατηγορία με τα βοβλώδη φυτά και ανθίζει σ' εποχές και χώρες όπου η ζέστη κυριαρχεί. Σας την παραθέτουμε σε πολλά χρώματα και αποχρώσεις!\nΕλπίζουμε να τις απολαύσετε!!!\nΑναρτήθηκε από karaoulani foivi στις Τρίτη, Νοεμβρίου 06, 2007 1 σχόλιο: Σύνδεσμοι σε αυτήν την ανάρτηση\nΘέλετε να ενημερώνεστε έγκαιρα για κάθε νέα ανάρτηση του blog μας;\nΕγγραφείτε τώρα στη νέα υπηρεσία και απολαύστε κάθε νέο του ανθόκηπου έγκαιρα στο ηλεκτρονικό σας ταχυδρομείο!!!\nSubscribe to anthokipos by Email\nNΕΑ ΨΗΦΟΦΟΡΙΑ! Πάρτε μέρος τώρα επιλέγοντας μεταξύ πανσέ και ντάλιας!\nΜΙΑ ΑΚΟΜΗ ΨΗΦΟΦΟΡΙΑ ΕΚΛΕΙΣΕ!!! Νικήτρια αναδείχθηκε η ορχιδέα με ποσοστό 56% έναντι της βιγκόνιας.\nΟΡΧΙΔΕΑ! Ευχαριστούμε για την συμμετοχή σας!\nΕγγραφείτε τώρα στη νέα υπηρεσία και απολαύστε κάθε νέο του ανθόκηπου έγκαιρα στο ηλεκτρονικό σας ταχυδρομείο!\nΠΑΙΔΙΑ ΚΑΙ ΛΟΥΛΟΥΔΙΑ\nΣύμφωνα με την ψηφοφορία που έληξε την προηγούμενη εβδομάδα, μεταξύ γαρδένιας και καλεντούλας, νικήτρια ανακυρήχθηκε η γαρδένια με ποσοστό 80%. Ευχαριστούμε για την συμμετοχή σας! μπορείτε να πάρετε μέρος στη νέα μας ψηφοφορία!!!\nΑν η γαρδένια ευδοκιμεί σ΄ έσωτερικό χώρο τον χειμώνα...\nΜε κατάλληλη φροντίδα όλα τα φυτά ευδοκιμούν. Βέβαια, είναι προτιμότερο να φυτεύουμε το κάθε λουλούδι ή φυτό την περίοδο που υπαγορεύεται από τους ειδικούς.\nΣύμφωνα με την τελευτάια ανάρτησή μας, η γαρδένια έιναι καλό να τοποθετείται σε σημείο όπου τη βλέπει ο ήλιος. Επίσης, να την σκεπάζετε μ' ένα νάιλον, κάνοντας 2-3 τρύπες ώστε να μπορεί ν' αναπνέει!!!\nΕΔΩ ΜΠΟΡΕΙΤΕ ΝΑ ΒΡΕΙΤΕ:\n`Συμβουλές για τα φυτά σας και τα στάδια ζωής τους\n`΄Εγκυρες πληροφορίες για την απαραίτητη λίπανσή τους\n`Προτεινόμενα λουλούδια για τη διακόσμηση εσωτερικών και εξωτερικών χώρων\nΑρχειοθήκη ιστολογίου Δεκ 05 (1) Δεκ 04 (1) Δεκ 01 (1) Νοε 25 (1) Νοε 22 (1) Νοε 20 (1) Νοε 06 (1) Οκτ 31 (1) Οκτ 24 (1) Οκτ 17 (2) Οκτ 13 (3) Οκτ 11 (3) Οκτ 04 (1)\nΑΝ ΘΕΛΕΤΕ ΝΑ ΔΕΙΤΕ ΠΕΡΙΣΣΟΤΕΡΑ ΦΥΤΑ ΚΑΙ ΛΟΥΛΟΥΔΙΑ...


Εσείς πήγατε στο θέατρο της Ανατολικής Τάφρου; | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Θεσεις / Εσείς πήγατε στο θέατρο της Ανατολικής Τάφρου;\nΕσείς πήγατε στο θέατρο της Ανατολικής Τάφρου;\n07/08/2018 Κανένα σχόλιο\nΤης Τατιάνας Τουζλούκωφ\nΚύριε Δήμαρχε, κυρίες και κύριοι άρχοντες της πόλης μας,\nΣας γράφω αυτό το γράμμα από παραξενιά. Το παραδέχομαι είμαι απαιτητική και παράξενη και γι’ αυτό εκνευρίζομαι κάθε φορά που πάω στην Τάφρο για να παρακολουθήσω μια πολιτιστική εκδήλωση.\nΠριν 2 χρόνια πήγα σε μια παιδική παράσταση το Μικρό πρίγκιπα με τις δυο κόρες μου. Για να μπούμε στο θέατρο περάσαμε από ένα στρώμα σκόνης πάχους 2 εκατοστών. Περπατούσαμε και σηκωνόταν ένα σύννεφο μετά από κάθε μας βήμα. Σαν να μπαίναμε στον κόσμο των παραμυθιών… μόνο που φορούσαν τα καινούργια τους παπούτσια… τραγικό!\nΌταν τελικά άρχισε η μαγική παράσταση και δεν ακούγαμε τίποτα… αποφασίσαμε να φύγουμε στη μέση… γκρίνιαζαν οι κόρες μου τι να κανα; Γεροπαράξενες κι αυτές…ήθελαν λέει ν’ ακούν τους ηθοποιούς… άκου απαίτηση!\nΤότε ήταν που αποφάσισα ότι τέλειωσε για μένα το θέατρο της ανατολικής Τάφρου.\nΈλα όμως που πέρασαν δυο χρόνια και το ξέχασα…\nΉταν η παρέα, ήταν οι παραστάσεις που θελα να δω… έκανα το σφάλμα και ξαναπήγα. Τη μια μέρα πλήρωσα το εισιτήριο και περίμενα μισή ωρα απ’ έξω ν’ ανοίξουν οι πόρτες. Και ξαφνικά περνά ένα αυτοκίνητο και σηκώνεται ένα σύννεφο σκόνης. Πάω στον άνθρωπο στο ταμείο, παραπονιέμαι, κι εκείνος μου λέει τα παράπονά σας στο δήμο. Τουλάχιστον ανοίξτε τις πόρτες, του λέω εγώ… Δεν γίνεται, μου απαντά. Και ο ζεστός αέρας που φύσαγε δυνατά στροβίλιζε τη σκόνη…\nΌταν άρχισε η παράσταση λυπήθηκα τους υπέροχους χορευτές, από τη Γερμανία ήρθαν θαρρώ, που χόρεψαν καταιδρωμένοι πάνω σε μια σκονισμένη σκηνή. Κάποιοι φίλοι είπαν ότι η σκόνη ήταν μέρος του σκηνικού και λειτουργούσε ως εφέ!\nΤι να πω… εγώ πάντως τη νύχτα χρειάστηκα κορτιζονούχο εισπνεόμενο μια και η τόση σκόνη ενεργοποίησε το άσθμα μου.\nΤην επόμενη μέρα που ξαναπήγα να δω την Ηλέκτρα είχανε ποτίσει… έξυπνο κόλπο! Καλύτερη η λάσπη απ’ τη σκόνη!\nΌταν άρχισε η παράσταση δεν ακούγαμε τίποτα… Ευτυχώς υπήρχαν άδειες θέσεις μπροστά στ’ αριστερά. Αλλιώς κρίμα τα 18 ευρώ το άτομο…\nΔεν χρειάζεται ν’ αναφέρω ότι όταν κάθεσαι μπροστά δεν βλέπεις καλά τη σκηνή, γιατί κοιτάς από κάτω προς τα πάνω… ψιλά γράμματα… πολλά ζητώ!\nΠού πας κυρία μου χωρίς ακουστικά και ασφυξιογόνο μάσκα στο θέατρο… κάτσε σπίτι σου στην τηλεόραση μπροστά να βλέπεις και καλά!\nΣας το πα ότι είμαι παράξενη και απαιτητική…\nΑλλά και θυμωμένη…\nΜα πίσω απ’ το θυμό μου βρίσκεται μια βαθιά λύπη για τούτο εδώ τον τόπο…\nΔεν μιλώ άλλο… μόνο σωπαίνω…\nΠροηγουμενο αρθρο Η ανυπαρξία κράτους στην τραγωδία των πυρκαϊών\nΜάχη της Κρήτης: Οι εγγονοί των Μαορί πολεμιστών χόρεψαν Χάκα μπροστά στο μνημείο στον Πλατανιά | Βίντεο\nΟι απόγονοι των ηρωικών Νεοζηλανδών πολεμιστών βρέθηκαν στο μουσείο που έχει δημιουργηθεί στον Πλατανιά\nΣημαντικό προβάδισμα διατηρεί ο ΣΥΡΙΖΑ σε επίπεδο Κρήτης για τις ευρωεκλογές. Ο ΣΥΡΙΖΑ σε 26 από 1,343 τμήματα


Μιζράχι: «Λυπηρή ημέρα» | Onsports.gr\nhome ΜπάσκετΑ1 ΑνδρώνΜιζράχι: «Λυπηρή ημέρα» Κοινοποιήστε\nΜιζράχι: «Λυπηρή ημέρα»\tΣυντάκτης: Αλεξάνδρα Λούτση\nΔημοσίευση: Τρίτη, 28 Ιουνίου 2011 06.57\nΤη θλίψη του για την αποχώρηση των αδερφών Αγγελόπουλων από τον Ολυμπιακό, αλλά και την ανησυχία του για την επόμενη ημέρα του ευρωπαϊκού μπάσκετ εξέφρασε ο Σιμόν Μιζράχι.\tΟ πρόεδρος της Μακάμπι Τελ Αβίβ δήλωσε χαρακτηριστικά στην εφημερίδα «Goal»: «Η ημέρα της ανακοίνωσης των κ. Αγγελόπουλων περί αποχώρησης είναι μια λυπηρή ημέρα όχι μόνο για το ελληνικό, αλλά συνολικά για το ευρωπαϊκό μπάσκετ. Ο Ολυμπιακός ήταν πάντα μία από τις μεγαλύτερες ομάδες της Ευρώπης και ένας από τους πιο ισχυρούς αντιπάλους μας. Μετά την αποχώρηση του προηγούμενου ιδιοκτήτη και την ανάληψη των καθηκόντων από τα αδέρφια ήταν σίγουρο πως αυτά τα παιδιά θα έμεναν χρόνια στο μπάσκετ. Αυτό δεν επιβεβαιώθηκε, όμως. Είναι μια λυπηρή ημέρα, που συμβολίζει κάτι όχι καλό για το ευρωπαϊκό μπάσκετ και τη σταθερότητα που αναζητά ειδικά στις μεγάλες ομάδες». Στη συνέχεια, ο ισχυρός άνδρας της ισραηλινής ομάδας, που βρίσκεται στην ηγεσία της εδώ και 42 χρόνια, εξέφρασε την εξής ανησυχία: «Ελπίζω αυτή η απόφαση να μην είναι η αφετηρία ενός ντόμινο, που θα παρασύρει κι άλλους ιδιοκτήτες στην απόφαση παραίτησης από το μπάσκετ. Ασφαλώς και με ανησυχεί αυτό το ενδεχόμενο. Έτσι συμβαίνει σε πολλές περιπτώσεις, όχι μόνο στον αθλητισμό, αλλά και στην πολιτική. Μπορεί, λοιπόν, να βρεθούν κι άλλοι, που επειδή αποχώρησαν ύστερα από τόσα εκατομμύρια που ξόδεψαν, να κάνουν το ίδιο».\tΚατηγορία: Μπάσκετ Α1 Ανδρών


Οπτικός Σωλήνας Evolution C6 Schmidt Cassegrain - ΤΗΛΕΣΚΟΠΙΑ, ΚΙΑΛΙΑ, ΜΙΚΡΟΣΚΟΠΙΑ, CELESTRON,VIXEN,ZEISS,SKYWATCHER, ΒΙΒΛΙΑ ΑΣΤΡΟΝΟΜΙΑΣ, ΑΓΟΡΑ ΑΘΗΝΑ - ΘΕΣΣΑΛΟΝΙΚΗ\nΟπτικός Σωλήνας Evolution C6 Schmidt Cassegrain\nΕΚΘΕΣΙΑΚΟ ΚΟΜΜΑΤΙ!!! Το προϊόν είναι σε άριστη κατάσταση, συνοδευόμενο από εγγύηση 2 ετών, που ισχύει με την απόδειξη αγοράς.\nΤιμή προσφοράς: 799,00 €\nΟπτικός σωλήνας 6 ιντσών (15 cm) τύπου Schmidt-Cassegrain\nΕπιστρώσεις StarBright XLT, οι κορυφαίες της Celestron\nΗ οπτική έξοδος δίνει τη δυνατότητα χρήσης με εξαρτήματα των 1,25 ιντσών\nΤο διαγώνιο δίνει τη δυνατότητα για πιο άνετη στάση παρατήρησης όταν πρόκειται για αντικείμενα που είναι ψηλά στον ουρανό\nΔιαθέτει ράγα πτερυγωτού τύπου (dovetail) που είναι συμβατή με τη στήριξη CG-5 της σειράς Advanced\nΟι οπτικοί σωλήνες Evolution Schmidt-Cassegrain της Celestron είναι διαθέσιμοι για χρήση με την στήριξη της επιλογής σας. Κάθε οπτικός σωλήνας είναι κατασκευασμένος με τις ίδιες ακριβώς προδιαγραφές που χρησιμοποιούνται για όλα τα υψηλής ποιότητας τηλεσκόπια Celestron.\nΣε όλες τις οπτικές επιφάνειες χρησιμοποιούνται υψηλής αποδοτικότητας πολυεπιστρώσεις StarBright® XLT της Celestron. Οι σωλήνες είναι εξοπλισμένοι με την ίδια ράβδο στήριξης dovetail για εύκολη προσάρτηση σε πλήθος γνωστών στηρίξεων.\nΗ διάμετρος των 6'' έχει 40% περισσότερη φωτοσυλλεκτική ικανότητα από ένα σωλήνα 5 ιντσών.\nΒραχίονας στήριξης ερευνητή - Quick Release\nΦΙΛΤΡΟ ΗΛΙΟΥ ΓΙΑ NXS 6SE\nή από 4,99 € /μήνα\nADVANCED VX, Στήριξη ρομποτική\nή από 63,48 € /μήνα\nή από 504,42 € /μήνα\nΠαρακαλώ ενημερώστε με για την τιμή του προϊόντος CELESTRON Οπτικός Σωλήνας Evolution C6 Schmidt Cassegrain, με κωδικό: CEC6EVOTA-EK.


ΤΣΣΚΑ-Χίμκι 88-74 (vid) | Ειδήσεις | gazzetta.gr\n88 - 74Διαβάστε ξανά τη Live Περιγραφή του αγώναΤΣΣΚΑ - Χίμκι\nΠέμπτη, 13 Δεκεμβρίου 2018 - 20:58\nΤΣΣΚΑ-Χίμκι 88-74 (vid)\nΗ ΤΣΣΚΑ του Ιτούδη ήταν εντυπωσιακή κόντρα στην Χίμκι του Μπαρτζώκα, αφού επικράτησε άνετα με 88-74 και ανέβηκε στο 10-2 στη Euroleague. Πρώτος σκόρερ ο Χάκετ με 14 πόντους.\nΑπόλυτη κυρίαρχος της ρωσικής μάχης ήταν η ΤΣΣΚΑ. Το σύνολο του Ιτούδη... καθάρισε την Χίμκι με 88-74 του Μπαρτζώκα και ανέβηκε στο 10-2 στη Euroleague. Aπό την άλλη οι φιλοξενούμενοι έπεσαν στο 4-8.\nΚατά τη διάρκεια του ματς ο Νάντο Ντε Κολό έγινε ο 2ος σκόρερ στην ιστορία των Ρώσων.\nΟ Χάκετ ήταν πρώτος σκόρερ με 14 πόντους για τους Ρώσους. Για τους ηττημένους ο Μάρκοβιτς είχε 18.\nΗ Χίμκι μπήκε καλά στο ματς και με τον Κρόκερ προηγήθηκε με 9-11 στο 3'. Η ΤΣΣΚΑ αντέδρασε γρήγορα και πέρασε μπροστά με 18-13, αφού ο Σέρχιο έβαλε 5 σερί πόντους. H oμάδα του Ιτούδη αύξησε κι άλλο το προβάδισμα της στο δεκάλεπτο, με τους Σέρχιο και Χάινς να γράφουν το 24-17.\nΟι γηπεδούχοι συνέχισαν σε υψηλούς ρυθμούς και ο Μπολομπόι εκτόξευσε τη διαφορά στους 11 (31-20) στο 12'. Η ομάδα του Μπαρτζώκα επέστρεψε και με τον Μίκι μείωσε στους 4 (34-30). Ο Χάκετ έδινε πολλές λύσεις στην ΤΣΣΚΑ και έκανε το 43-34 στο 19'. Η ΤΣΣΚΑ σούταρε με 5/9 τρίποντα στο πρώτο ημίχρονο, ενώ η Χίμκι έμεινε στο 4/13 (30%).\nΟ Χάινς ανέλαβε δράση στην τρίτη περίοκο και άυξησε το προβάδισμα της ομάδας του στους 14 (58-44). Η ομάδα του Ιτούδη επέβαλλε απόλυτα τον ρυθμό της και έφτασε στο +20 (64-44) με τον Κουρμπάνοφ. O Σέρχιο ήταν ο άνθρωπος που διαμόρφωσε το σκορ της περιόδου (75-53).\nΟ Χάκετ κατάφερε να σκοράρει για τρεις, κάνοντας το 83-62 στο 34' και το ματς δεν είχε... γυρισμό για την Χίμκι. Η ΤΣΣΚΑ έφτασε ένα άνετο και πήγε στο 10-2.\nΝΙΚΗΣΕ ΓΙΑΤΙ: Η ΤΣΣΚΑ σούταρε με 10/21 στα τρίποντα, μοίρασε διπλάσιες ασίστ (22 αντί 11), ενώ καθάρισε το ματς από το τέλος της τρίτης περιόδου (75-53).\nΕΚΑΝΕ ΤΗ ΔΙΑΦΟΡΑ: Ο Χάκετ με 14 πόντους και 3 ριμπάουντ ήταν ο κορυφαίος στο ματς.\nΠΕΡΑΣΕ ΚΑΙ ΔΕΝ ΑΚΟΥΜΠΗΣΕ: Ο Μποστ είχε 5 πόντους με 2/5 σουτ και δεν μπόρεσε να προσφέρει όσα ήθελε στην ομάδα του.\nΣΗΜΕΙΟ – ΚΛΕΙΔΙ: Η ομάδα του Ιτούδη πήρε διαφορά 22 πόντων στο τέλος του τρίτου δεκαλέπτου και δεν υπήρχε επιστροφή για την Χίμκι.\nΑΦΑΝΕΙΣ «ΗΡΩΕΣ»: Ο Ροντρίγκεθ με 12 πόντους και 5 ασίστ, ο Ντε Κολό με 10 πόντους και 3 ασίστ και ο Κλάιμπερν με 10 και 7 ριμπάουντ.\nTI ΠΕΤΑΝΕ: Η Χίμκι το ποσοστό σε δίποντα (47%) και τρίποντα (27%), τα 13 λάθη και την «φτωχή» δημιουργία (11 ασίστ), ενώ η ΤΣΣΚΑ τίποτα.\nΤα δεκάλεπτα: 24-17, 39-30, 75-53, 88-74


Αν δεν υπακούσεις τον Κουρουμπλή θα σε βάλει τιμωρία! | Εθογραφήματα\nΗ είδηση που έχει κάνει τον κύκλο του διαδικτύου\nπως ο Υπουργός Υγείας, κ. Παναγιώτης Κουρουμπλής\nσχεδιάζει μέτρα πρόληψης κατά του καρκίνου,\nμε λίγα λόγια σου λέει ότι θα το επιχειρήσει με τον εξής ανορθόδοξο τρόπο:\nΘα σε υποχρεώσει να κάνεις προληπτικές εξετάσεις,\nαλλά αν νοσήσεις αργότερα και δεν ήσουν φρόνιμο παιδί,\nώστε να τον ακούσεις και να πας να τις κάνει,\nθα σε τιμωρήσει βάζοντάς σε να συμμετέχεις στα έξοδα\nιατροφαρμακευτικής περίθαλψης ασχέτως\nαν πληρώνεις ή όχι κανονικά το ασφαλιστικό σου ταμείο.\nΗ πρόφαση είναι να δοθεί περισσότερη έμφαση στην πρόληψη και\nνα περιοριστούν οι πολυδάπανες θεραπείες.\nΜα από αυτές τις πολυδάπανες θεραπείες\nθρέφεται πλουσιοπάροχα η βιομηχανία του καρκίνου και γενικότερα της υγείας.\nΜήπως απλώς η κυβέρνηση θέλει να βγάλει επιπλέον χρήμα\nγια τα «ψηφαλάκια» που εξοικονόμησε και τώρα πρέπει να το ανταποδώσει;\nΜάλιστα, οι προληπτικές εξετάσεις αφορούν τη μαστογραφία και το τεστ pap για τις γυναίκες,\nτο PSA (προστατικό αντιγόνο) και την κλινική εξέταση του προστάτη για τους άνδρες,\nενώ και για τα δύο φύλα θα είναι επιβεβλημένη η διενέργεια κολονοσκόπησης και τεστ κοπράνων.\nΕίναι τυχαίο το ότι διαλέγουν τις πιο επικίνδυνες για την υγεία εξετάσεις,\n– πάμπολλες έρευνες συγκλίνουν στο συμπέρασμα ότι η μαστογραφία\nευθύνεται για την εμφάνιση καρκίνου του μαστού κ.α. -;\nΜήπως απλώς η κυβέρνηση βρήκε άλλον έναν τρόπο να σε αρρωστήσει και να σε σκοτώσει;\n«Προσανατολιζόμαστε στο να θεσπίσουμε ως υποχρεωτικές τις εξετάσεις αυτές\nκαι όσοι δεν είναι συνεπείς θα αντιμετωπίζουν ως ποινή,\nτην υποχρέωση να συμμετέχουν στο κόστος της νόσου, εφόσον αρρωστήσουν»\nεξηγεί ο Υπουργός Υγείας.\nΜήπως απλώς η κυβέρνηση δοκιμάζει μέχρι πού μπορεί να σε χαλιναγωγήσει\nαπειλώντας σε ότι αν ασθενήσεις, θα σε τιμωρήσει, επειδή δεν την υπάκουσες;\n«Η ποινή για την οποία μιλά ο υπουργός είναι δυσβάσταχτη,\nκαθώς υπάρχει σκέψη να επωμίζεται ο αμελής πολίτης το 50% του κόστους της νόσου.\nΣημειώνεται πως η θεραπεία του καρκίνου ανέρχεται σε χιλιάδες ευρώ μηνιαίως\nκαι κανένας ασθενής δεν μπορεί να πληρώσει τέτοιου είδους εξωφρενικά ποσά\nαπό τη τσέπη του – ειδικά στην μνημονιακή Ελλάδα.»\nΜήπως απλώς η κυβέρνηση με μεθόδους τρομοκρατίας και εκφοβισμού\nθέλει να σε κάνει πειραματόζωο για να σχεδιάσει τις επόμενες κινήσεις της;\nΗ βασική δικαιολογία του κ. Παναγιώτη Κουρουμπλή είναι ότι\nοι επιδημιολογικές μελέτες φανερώνουν πως επίκειται μεγάλη αύξηση των καρκινοπαθών\nεντός της προσεχούς 20ετίας, εξαιτίας του καπνίσματος και της κακής διατροφής.\nΜήπως κ. Κουρουμπλή θα ήταν πιο απλό να οργανώσετε εκπαιδευτικά προγράμματα\nστα σχολεία, σε δημόσιους φορείς, σε νοσοκομεία, σε ιδιωτικές επιχειρήσεις και\nμε διαφημιστικές καμπάνιες σε όλα τα μέσα μαζικής επικοινωνίας\nνα ενημερώσετε τον κάθε πολίτη για την ασθένεια και πώς μπορεί να την αποφύγει;\nΜήπως απλώς η κυβέρνηση ρίχνει στάχτη στα μάτια σου\nμε την πρόφαση ότι νοιάζεται για την υγεία σου έχοντας όμως, άλλους απώτερους σκοπούς;\nΗ επόμενη φάση αυτής της «μεταρρύθυμισης» θα είναι\nνα σε εξαναγκάζουν να ακρωτηριαστείς όπως έκανε η Angelina Jolie προληπτικά\nμε μαστεκτομή και αφαίρεση ωοθηκών, για την πιθανότητα που θα νοσήσεις.\nΜήπως η κυβέρνηση για άλλη μια φορά σε εμπαίζει και\nυποτιμά τη νοημοσύνη σου με φθηνά προσχήματα;\nΗ λύση για να μην αρρωστήσεις από καρκίνο, από αυτοάνοσο\nή οποιαδήποτε άλλη ασθένεια μακροχρόνια ή μη είναι η πρόληψη,\nόχι όμως με την έννοια της πρακτικής των εξετάσεων.\nΣαφώς, και θα κάνεις ένα ετήσιο τσεκ απ, αλλά αυτό δε θα σε σώσει από την αρρώστια.\nΑυτό που θα σε σώσει είναι να μάθεις\nπώς πρέπει να τρέφεσαι σωστά και\nπώς πρέπει να ζεις καθημερινά για να έχεις υγεία.\nΕάν λοιπόν, ήσουν εσύ ο υπουργός υγείας τι θα έκανες;\nΘα ασχολιόσουν με την επιφάνεια και το πώς να βγάλεις κέρδος\n– το οποιοδήποτε κέρδος – με τον πόνο του άλλου ή\nθα διαπαιδαγωγούσες τους πολίτες από το πιο μικρό παιδί\nέως τον γηραιότερο άνθρωπο για το πώς θα είναι υγιείς;\nΨάξε και μάθε λοιπόν, πώς θα πάρεις την υγεία στα χέρια σου,\nγιατί δεν έχουν σκοπό να στη χαρίσουν δωρεάν, αφού\nο πόνος και η ασθένειά σου τους αποφέρουν αστρονομικά ποσά κέρδους,\nτόσα που είναι κρίμα να τους τα χαρίζεις έτσι απλά!\nΔες εδώ τη σχετική αρθρογραφία:\n← Το βαλς της Ουτοπίας – Γιώργος Καζαντζής\nΘες να Μεταμορφωθείς; →


Εμμηνόπαυση: Όσα φέρνει και πώς θα τα αντιμετωπίσουμε\nΤελευταία ενημέρωση: 2020-03-30, 01:10:51\nΑν µας ρωτήσουν µπορεί να µην το παραδεχθούµε αλλά οι γυναίκες φοβόµαστε πάρα πολύ την εµµηνόπαυση και συχνά προτιµάµε να µην ακούµε και να µη µιλάµε για αυτήν, απλά να προσποιούµαστε ότι δεν υπήρξε ή δεν θα υπάρξει ποτέ στη ζωή µας.\nΌπως όµως γνωρίζουµε, αυτό δεν µπορεί να συµβεί καθώς η εµµηνόπαυση είναι αναπόφευκτη και προκύπτει κατά µέσο όρο στα 52 χρόνια µιας γυναίκας. Αυτό που όµως χρειάζεται να αντιληφθούµε είναι ότι δεν πρέπει να ταυτίζουµε την εµµηνόπαυση, που είναι πράγµατι ένα τέλος, εκείνο της αναπαραγωγικής µας φάσης, και µε άλλες καταστάσεις που τελειώνουν ή δεν είναι στην ίδια ένταση.\nΌπως είναι για παράδειγµα η νεότητά µας, η οµορφιά µας, η θελκτικότητά µας, η δηµιουργική µας περίοδο, η καριέρα µας, η γυναικεία µας υπόσταση… Αλλωστε, έχουµε την τύχη η επιστήµη αλλά και η φύση να έχουν να µας προσφέρουν πολλά «όπλα» ώστε να αντιµετωπίσουµε τα αρνητικά που πιθανώς φέρνει µαζί της η εµµηνόπαυση.\nΤα όπλα στη φαρέτρα κατά της εμμηνόπαυσης\nΜπορεί να ακούγεται μεγάλο νούμερο αλλά σύμφωνα με έρευνες η εμμηνόπαυση έρχεται με 34 συμπτώματα. Ομως, κάποια από αυτά είναι πιο έντονα και άλλα μπορεί να περνούν απαρατήρητα.\nΠροτού αγχωθούμε θα πρέπει να καταλάβουμε ότι σε καμία περίπτωση δεν βιώνουν όλες οι γυναίκες όλα τα συμπτώματα αλλά και ούτε στον ίδιο βαθμό. Το ευχάριστο είναι ότι αυτά τα συμπτώματα δεν κρατούν για πάντα αλλά κυρίως τα πρώτα χρόνια (συνήθως 4 με 5) μέχρι να συνηθίσει στη νέα κατάσταση (των μειωμένων ορμονών) και να εξισορροπήσει κατά κάποιον τρόπο ο οργανισμός.\nΣυν τοις άλλοις, οι γυναίκες έχουν την επιλογή να πάρουν ορμονική υποκατάσταση (συνδυασμός οιστρογόνων με προγεστερόνη), συνήθως για περίπου 5 χρόνια, σε περίπτωση που βιώνουν τα αγγειοκινητικά συμπτώματα (εξάψεις, εφιδρώσεις) πολύ έντονα ή μπαίνουν στην εμμηνόπαυση πολύ νωρίς, πριν από τα 45 ή και τα 40 ακόμη (π.χ. λόγω χειρουργικής εμμηνόπαυσης) ή αποφασίζουν σε συνεργασία με τον γυναικολόγο τους ότι είναι μία καλή επιλογή γι’ αυτές.\nΣε κάθε περίπτωση, στην αντιμετώπιση των συμπτωμάτων της εμμηνόπαυσης θα βοηθήσει επίσης η συστηματική άσκηση, η υγιεινή διατροφή, ο καλός ύπνος, η αποφυγή του αλκοόλ, του αλατιού και του καπνίσματος και ίσως τα αντικαταθλιπτικά – μόνο με τη σύμφωνη γνώμη του ειδικού γιατρού – για γυναίκες που βιώνουν πολύ έντονες ψυχολογικές αλλαγές ή κατάθλιψη στη διάρκεια της εμμηνόπαυσης.\nΕπιπλέον, υπάρχουν και αρκετές επιλογές από το εναλλακτικό φαρμακείο, με σκευάσματα που βασίζονται σε φυτά, που μιμούνται τη δράση των οιστρογόνων. Και βέβαια ας μην ξεχνάμε τη συμβολή της κοσμετολογίας, που μας προμηθεύει με κρέμες και άλλα προϊόντα που υπόσχονται να κρατήσουν τη φυσική φθορά μακριά από το δέρμα μας.\nΌσα φέρνει η εμμηνόπαυση και πώς θα τα αντιμετωπίσουμε\nΕίναι ένα από τα συχνότερα συμπτώματα και επηρεάζει περίπου το 75% των γυναικών που βρίσκονται στην εμμηνόπαυση. Ξεκινούν με ένα αίσθημα ηλεκτρισμού που διαπερνά το σώμα και στη συνέχεια με μία κοκκινίλα που αρχίζει από το στήθος, τον λαιμό και τα μάγουλα και οδηγεί σε μία αίσθηση ζέστης και ιδρώτα. Οι νυχτερινές εφιδρώσεις είναι ουσιαστικά εξάψεις στη διάρκεια της νύχτας που είτε διακόπτουν τον ύπνο της γυναίκας είτε την κάνουν να ξυπνά με άσχημη διάθεση.\nΓια καλύτερο ύπνο θα πρέπει να φροντίσουμε να αερίζεται καλά το υπνοδωμάτιό μας, να έχουμε έναν ανεμιστήρα οροφής, κατά προτίμηση, να χρησιμοποιούμε βαμβακερά και ελαφριά σκεπάσματα καθώς επίσης να φοράμε πάντα βαμβακερά εσώρουχα και πιτζάμες.\nΕξαιτίας των νυχτερινών εφιδρώσεων, του αυξηµένου στρες κ.λπ. είναι πιθανό να επηρεαστεί και η ποιότητα του ύπνου των γυναικών στην εµµηνόπαυση. Και σε αυτή την περίπτωση υπάρχουν φυτικά σκευάσµατα που µπορεί να βοηθήσουν αλλά αν το πρόβληµα επιµένει, τα αντικαταθλιπτικά – που µπορεί να µας συνταγογραφήσει ο ψυχίατρος – βοηθούν στην αντιµετώπιση και στη διαχείριση πολλών από τα συµπτώµατα της εµµηνόπαυσης.\nΕναλλαγές στη διάθεση, στρες, ευερεθιστότητα, θλίψη\nΟι εναλλαγές στη διάθεση, σύµφωνα µε έρευνες, αφορούν το 27% των εµµηνοπαυσιακών γυναικών, πράγµα που σηµαίνει ότι δεν είναι και τόσο συχνές όσο πιθανώς είναι στη διάρκεια της εποχής που οι γυναίκες έχουν κανονικά περίοδο και κυρίως στη διάρκεια του προεµµηνορυσιακού συνδρόµου. Αυτό που είναι συχνότερο είναι το στρες και οι ειδικοί εξηγούν ότι αφορά τη 1 στις 3 γυναίκες, που νιώθει έντονο άγχος – που οφείλεται στις ορµονικές αλλαγές – σε αυτή την περίοδο της ζωής της.\nΕκτός από τα αντικαταθλιπτικά, που µπορεί να βοηθήσουν, αν έτσι κρίνει ο γιατρός µας, υπάρχουν και πολλά φυτικά σκευάσµατα που θα συµβάλουν στο να νιώθουµε πιο ήρεµες. Ας µην ξεχνάµε βέβαια τη γιόγκα, τον διαλογισµό, την ψυχοθεραπεία, που επίσης µπορούν να λειτουργήσουν θετικά στη διαχείριση του στρες.\nΑν και σχετίζεται περισσότερο µε τις γέννες και την ηλικία που περνάει, µπορεί να ξεκινήσει να απασχολεί τις γυναίκες στην εµµηνόπαυση. Το να κάνουµε ασκήσεις kegel θα βοηθήσει τόσο στο να µην επιδεινωθεί η ακράτεια όσο και στη βελτίωση της σεξουαλικής ζωής. Πρόκειται για ασκήσεις του πυελικού εδάφους µε σκοπό την τόνωση των µυών που περιβάλλουν την ουρήθρα. Ενα απλό παράδειγµα για να κατανοήσει µια γυναίκα ποιους µυς πρέπει να γυµνάσει είναι να προσπαθήσει να σταµατήσει και να ξαναξεκινήσει την ούρησή της.\nΟι ασκήσεις αυτές είναι σκόπιµο να γίνονται συνεχώς, π.χ. την ώρα της οδήγησης, στο γραφείο. Για την καλύτερη λειτουργία του ουροποιητικού είναι επίσης σκόπιµο να αποφεύγουµε τα αναψυκτικά τύπου κόλα, τον καφέ, το αλκοόλ και το τσάι γιατί ευνοούν τη συχνουρία και την επιτακτική ούρηση.\nΤα οιστρογόνα είναι υπεύθυνα για τα κολπικά υγρά και όπως είναι φυσικό όταν µειώνονται υπάρχει ξηρότητα στον κόλπο. Αυτό µπορεί να δηµιουργήσει µία δυσάρεστη αίσθηση και πόνο κατά την επαφή. Υπάρχουν όµως πολλά σκευάσµατα οιστρογόνων (που εφαρµόζονται στον κόλπο και έχουν τοπική δράση) καθώς και λιπαντικά που µπορούµε να χρησιµοποιήσουµε µε τη συµβουλή του γυναικολόγου ή του φαρµακοποιού µας. Πλέον, υπάρχουν και κάποιες νέες τεχνικές, που σκοπεύουν στην κολπική αναζωογόνηση, όπως είναι το prp κόλπου και τα λέιζερ.\nΗ λίµπιντο στις γυναίκες καθορίζεται και από τα οιστρογόνα. Οταν είναι πεσµένα – όπως συµβαίνει στην εµµηνόπαυση –, είναι και η σεξουαλική διάθεση των γυναικών. Οι ειδικοί εξηγούν ότι όσο πιο συχνά κάνουµε σεξ αλλά και όσο πιο πολύ χρόνο αφιερώνει ο σύντροφός µας στο να µας κάνει να νιώσουµε καλύτερα στο σεξ, τόσο πιο καλά αντιµετωπίζονται τα ζητήµατα της µειωµένης λίµπιντο που φέρνει µαζί της η εµµηνόπαυση.\nΜπορεί να µην το γνωρίζουµε, αλλά η ουλίτιδα σχετίζεται µε τις ορµονικές αλλαγές, γι’ αυτό και οι γυναίκες στην εµµηνόπαυση σε ένα ποσοστό από 10% έως 40% αντιµετωπίζουν προβλήµατα µε τα ούλα τους και κάποιες φορές µία µεταλλική γεύση στο στόµα. Καλό είναι λοιπόν να µην αµελούµε τις τακτικές επισκέψεις στον οδοντίατρο, ειδικά όταν µπαίνουµε στην εµµηνόπαυση.\nΡυτίδες και φαγούρα στο δέρμα\nΤα χαµηλά επίπεδα οιστρογόνων µπορεί να οδηγήσουν σε χαµηλά επίπεδα κολλαγόνου. Το κολλαγόνο είναι σηµαντικό για να διατηρείται το δέρµα σφριγηλό και σε καλή κατάσταση. Αλλιώς µπορεί να προκαλείται ένα αίσθηµα φαγούρας και το δέρµα να γίνεται πολύ ξηρό. Η καλή ενυδάτωση, που ξεκινά από το νερό που πίνουµε, σε συνδυασµό µε µία πολύ καλή ενυδατική κρέµα προσώπου (ιδανικά µία που περιέχει και υαλουρονικό οξύ), αλλά και η τακτική ενυδάτωση των χεριών και του δέρµατος στο υπόλοιπο σώµα, θα µας βοηθήσει πολύ.\nΚενά μνήμης και δυσκολία συγκέντρωσης\nΕίναι περιστασιακό αλλά συνδέεται µε την εµµηνόπαυση. Το να ξεκινήσουµε να µαθαίνουµε µία καινούργια γλώσσα ή ένα µουσικό όργανο για παράδειγµα ή να εκπαιδεύουµε το µυαλό µας συνεχώς µε σταυρόλεξα, διάβασµα, sudoku κ.λπ. θα µας βοηθήσει πολύ.\nΟι γυναίκες στην εµµηνόπαυση είναι πιθανό να δουν το βάρος τους να αυξάνεται, ειδικά στην περιοχή της κοιλιάς. Μία προσεγµένη διατροφή και συστηµατική άσκηση θα βοηθήσουν να κρατήσουµε την κατάσταση υπό έλεγχο.\nΗ θεραπεία µε ορµονική υποκατάσταση αποτελεί µία ενδεδειγµένη λύση για την αντιµετώπιση του προβλήµατος της οστεοπόρωσης. Για τις γυναίκες όµως που δεν θέλουν, για διάφορους λόγους, να πάρουν οιστρογόνα, υπάρχουν ειδικά φάρµακα που στοχεύουν µόνο στην αντιµετώπιση της οστεοπόρωσης και δεν σχετίζονται µε τη λήψη οιστρογόνων. Τα φάρµακα αυτά περιορίζουν την αποικοδόµηση των οστών και σε συνδυασµό µε τη γυµναστική, την αποφυγή του καπνίσµατος και µία διατροφή πλούσια σε γαλακτοκοµικά και φτωχή σε ζωικά λίπη, βοηθούν πολύ στην πρόληψη και στην αντιµετώπιση της οστεοπόρωσης.\nΣε σπανιότερες περιπτώσεις μπορεί επίσης να ταλαιπωρήσουν τις γυναίκες:\nΠονοκέφαλοι (που αφορούν κατά κανόνα γυναίκες που πάθαιναν ηµικρανίες και όταν είχαν κανονικά περίοδο), πρήξιµο στο στήθος (όπως και σε άλλες περιπτώσεις που αλλάζουν τα επίπεδα των ορµονών, π.χ. εγκυµοσύνη), στόµα που «καίει» (εξαιτίας της µείωσης του σάλιου κατά την εµµηνόπαυση), πόνοι στις αρθρώσεις, προβλήµατα δυσπεψίας (καθώς το στοµάχι είναι ένα από τα πιο ευαίσθητα σηµεία του σώµατος, που επηρεάζεται από κάθε είδους αλλαγή), µυϊκή ένταση (που οφείλεται στο στρες και παρουσιάζεται ως µυϊκός σπασµός), αίσθηση γαργαλητού σε διάφορα σηµεία του σώµατος, π.χ. στα δάχτυλα, στα πόδια κ.λπ., κούραση, αδύναµα µαλλιά και νύχια, ζαλάδες και ίλιγγοι, πρηξίµατα, ταχυπαλµίες, αλλεργίες και δυσανεξίες (καθώς οι ορµόνες σχετίζονται πολύ µε το ανοσοποιητικό µας σύστηµα και είναι έτσι πιθανό να παρατηρήσουµε ξαφνικά στην εµµηνόπαυση αλλεργίες και δυσανεξίες που δεν είχαµε ποτέ).\nΕυχαριστούμε για τη συνεργασία τον κ. Κωνσταντίνο Πριονιστή, μαιευτήρα-χειρουργό-γυναικολόγο


Δίπλωμα οδήγησης: Δυσκολεύουν οι εξετάσεις | Otherside.gr\nΔίπλωμα οδήγησης: Δυσκολεύουν οι εξετάσεις\n2 Ιανουαρίου 2009 Αυτοκίνητο, Ελλάδα\nΜετά την ανακοίνωση για τα νέα διπλώματα σε μέγεθος πιστωτικής κάρτας, τα οποία θα αναγράφουν τα πάντα με λατινικούς χαρακτήρες έτσι ώστε να είναι αναγνωρίσιμα και στο εξωτερικό, έρχονται οι νέες αλλαγές στο σύστημα εξέτασης των υποψηφίων οδηγών σύμφωνα με τις αποφάσεις που πήρε το υπουργείο Μεταφορών. Σύμφωνα με τα όσα ανακοινώθηκαν οι εξετάσεις για την απόκτηση του διπλώματος θα δυσκολέψουν έτσι ώστε να αποφευχθεί και το κοινό σε όλους μας λάδωμα.\nΑρχικά όσο αφορά το νέο δίπλωμα, η έκδοσή του θα ξεκινήσει από τις αρχές του 2009 και όπως και τα παλαιά θα έχει την φωτογραφία του κατόχου και πολλά προσωπικά του στοιχεία, γραμμένα τόσο σε ελληνικούς όσο και λατινικούς χαρακτήρες. Για τους κατόχους τώρα των παλαιών δεν είναι απαραίτητο να γίνει η αλλαγή προς το νέο δίπλωμα, παρά μόνο αν θέλετε να ταξιδέψετε στο εξωτερικό από τις 19 Ιανουαρίου του 2009, θα πρέπει να εφοδιαστείτε με καινούργιο δίπλωμα, καταβάλλοντας 30 ευρώ.\nΔεύτερον, όσο αφορά τις αλλαγές στις εξετάσεις των υποψηφίων οδηγών, οι τελικές αλλαγές αναμένεται να ανακοινωθούν τέλος Ιανουαρίου. Μέχρι τώρα βέβαια σε δημοσίευμα των Νέων έχει ανακοινωθεί πως η εξέταση θα δυσκολέψει αρκετά κυρίως στις πρακτικές εξετάσεις των υποψήφιων οδηγών προκειμένου να περιοριστεί και το λάδωμα το οποίο έχει φτάσει σήμερα το 350 ευρώ, ποσό ιδιαίτερα υψηλό, αν συνυπολογιστεί το γεγονός ότι κάθε χρόνο εκδίδονται περίπου 350.000-400.000 νέα διπλώματα οδήγησης, ενώ ανοιχτό παραμένει το ενδεχόμενο να επιτραπεί η χορήγηση διπλώματος στους 16χρονους. Από το 2013, άλλωστε, θα ισχύσει Κοινοτική Οδηγία, που θα παρέχει αυτή τη δυνατότητα. Επιπλέον από φέτος, το 2009 το υπουργείο Μεταφορών εντάσσει στις εξετάσεις τις αρχές της Οικονομικής και Οικολογικής οδήγησης (ecodriving).\nΟι κυριότερες προτάσεις που περιλαμβάνονται στο πόρισμα της ειδικής επιτροπής του υπουργείου Μεταφορών, τις οποίες φαίνεται να προκρίνει και η ηγεσία του υπουργείου, είναι:\n1. Η διενέργεια των πρακτικών εξετάσεων σε δύο φάσεις. Στην πρώτη σε ειδικές πίστες που θα δημιουργηθούν από τις νομαρχίες θα γίνονται οι ελιγμοί, η οπισθογωνία, η στάθμευση και οι αναστροφές. Αν ο υποψήφιος καταφέρει να περάσει τη δοκιμασία, θα εξετάζεται και στον δρόμο, όπως σήμερα.\n2. Η δημιουργία αυτόνομου σώματος εξεταστών, που θα εξετάζουν σε πολλές- και όχι μία- νομαρχία.\n3. Αλλαγή του ωραρίου εξέτασης, καθώς σήμερα οι εξετάσεις γίνονται μετά τις 2.30 το μεσημέρι, όταν εξεταστές και εξεταζόμενοι είναι ήδη κουρασμένοι.\n4. Η εφαρμογή στις περισσότερες νομαρχίες συστήματος ηλεκτρονικής επιλογής εξεταστών.\n5. Αλλαγή των ορίων ηλικίας για τη λήξη των διπλωμάτων, η οποία είναι σήμερα τα 65 χρόνια. Από το 2013 με τα νέα διπλώματα, θα αρχίσει και η διοικητική αναθεώρησή τους ανά δέκα χρόνια.\nΆξιο αναφοράς είναι το γεγονός πως η εξέταση των υποψηφίων σε ειδικά διαμορφωμένες πίστες δεν αναμένεται άμεσα, καθώς ειδικά στις μεγάλες νομαρχίες υπάρχει έλλειψη κατάλληλων χώρων. Στην Αττική συζητείται να δημιουργηθούν οι απαραίτητοι διάδρομοι στο στρατόπεδο «Σακέτα» στον Βύρωνα.\nΤέλος και όσον αφορά τις γνώσεις ecodriving, δηλαδή τις γνώσεις των βασικών αρχών που κάνουν την οδήγηση πιο φιλική προς το περιβάλλον στην ανακοίνωσή του το υπουργείο Μεταφορών σημειώνει πως τα οφέλη από την εισαγωγή του ecodriving περιλαμβάνουν μείωση της κατανάλωσης καυσίμου μέχρι και 25%, προστασία του περιβάλλοντος, λιγότερα ατυχήματα, σημαντική μείωση της ηχορύπανσης, αλλά και των εκπομπών διοξειδίου του άνθρακα.\nΔείτε τι θα συμβεί σε αυτή την κοπέλα μόλις μπουν τα μπάσα (Video)\nΠως είναι να οδηγείς το χειρότερο αυτοκίνητο στον κόσμο; (Video)\nΑσυνήθιστα τροχαία ατυχήματα #33\nΟ ομορφότερος ποταμός στον κόσμο


Alpigel - Πρώτες ύλες ζαχαροπλαστικής - παγωτού. - Πάστες Παραδοσιακές - ΒΑΝΙΛΙΑ ΜΑΔΑΓΑΣΚΑΡΗΣ\nΔοσολογία: 40 γραμ. / λίτρο μίγματος.\nΠεριγραφή προϊόντος: Η πάστα αυτή χρησιμοποιεί σαν κύριο συστατικό της την Βανίλια της Μαδαγασκάρης (Vanilla Beans). Η γεύση της βανίλιας προέρχεται από τον καρπό της με την πιο δυνατή γεύση να την δίνει η βανίλια της Μαδαγασκάρης και του Μεξικού. Ο καρπός της είναι από τα πιο ακριβα μπαχαρικά. Η φυσική βανίλια (fructus) δεν έχει καμία σχέση με την βανιλίνη που είναι χημική παραγωγή. Χρησιμοποιείται σε παγωτά, και γλυκά.


Πέρασε η προθεσμία των franchised players του NFL | Onsports.gr\nhome ΣπορUS SportsΠέρασε η προθεσμία των franchised players του NFL Κοινοποιήστε\nΠέρασε η προθεσμία των franchised players του NFL\tΣυντάκτης: Γιάννης Ασκούνης\nΔημοσίευση: Τρίτη, 17 Ιουλίου 2012 02.42\nΧωρίς να υπογράψει νέο συμβόλαιο ο Wes Walker των Νιου Ίνγκλαντ Πάτριοτς εξέπνευσε η προθεσμία ανανέωσης των συμβολαίων των παικτών του NFL με franchise tag και άλλα νέα από τον «κόσμο» του φούτμπολ.\tΆλλες σχετικές περιπτώσεις είναι οι Cliff Avril (defensive end, Ντιτρόιτ Λάιονς), Dashon Goldson (safety, Σαν Φρανσίσκο 49ερς), Dwayne Bowe (wide receiver, Κάνσας Σίτι Τσιφς), Fred Davis (tight end, Ουάσινγκτον Ρέντσκινς), Brent Grimes (cornerback, Ατλάντα Φάλκονς), Mike Nugent (kicker, Σινσινάτι Μπένγκαλς), Anthony Spencer (linebacker, Ντάλας Καουμπόις) και Phil Dawson (kicker, Κλίβελαντ Μπράουνς). Όλοι θα γίνουν unrestricted free agents τον επόμενο Μάρτιο. Πενταετές στον Ray Rice\nΑντίθετα, νέο συμβόλαιο πέντε ετών υπέγραψε ο Ray Rice με τους Μπάλτιμορ Ρέιβενς. Ο Pro Bowl running back θα εισπράξει συνολικά σαράντα εκατομμύρια δολάρια, ενώ η συμφωνία καταγράφηκε λίγα λεπτά πριν από τη λήξη της παραπάνω προθεσμίας.\nΣυμφώνησε ο Forte\nΤετραετές συμβόλαιο απέσπασε ο Matt Forte από τους Σικάγο Μπέαρς. Έτσι διαψεύστηκαν οι φημολογίες περί αποχώρησης του Pro Bowl running back από τον σύλλογο της «πόλης των ανέμων».\nΤετραετές και ο Josh Scobee\nΌπως οι παραπάνω, έτσι και ο Josh Scobee υπέγραψε νέο συμβόλαιο σε οριακό, χρονικά, σημείο. Ο 30άχρονος kicker των Τζάκσονβιλ Τζάγκουαρς συμφώνησε έναντι ετήσιων αποδοχών 3.45 εκατομμυρίων δολαρίων. Το νέο συμφωνητικό προβλέπει συνεργασία τεσσάρων χρόνων, ενώ ένα εκατομμύριο είναι εγγυημένο.\nΦιλανθρωπία του Matt Schaub\nΟ quarterback των Χιούστον Τέξανς, Matt Schaub, δώρισε 200,000 δολάρια στο «Texas Children’s Hospital». Έχει δείξει έντονη φιλανθρωπική δραστηριότητα τα τελευταία χρόνια.\nΣτο 100% ο Morris Claiborne\nΕγκρίθηκε ιατρικά η επιστροφή του Morris Claiborne των Ντάλας Καουμπόις στα γήπεδα. Θυμίζουμε πως ο νεαρός cornerback ήταν έκτος στο φετινό ντραφτ, αλλά δεν έχει υπογράψει ακόμα το πρώτο του επαγγελματικό συμβόλαιο. Άλλωστε μεσολάβησε εγχείρηση στον αριστερό καρπό.\nΕγκρίθηκε επέκταση της «σύνταξης» στο NFL\nΠερίπου τριακόσιες γυναίκες θα εισπράξουν σύνταξη από το NFL, αφού είχαν παντρευτεί παίκτες της λίγκας, οι οποίοι έχουν «φύγει». Το σχετικό μοίρασμα χρημάτων θα αρχίσει από την 1η Αυγούστου, ενώ τα ποσά θα δίνονται με ποσοστά 51 και 49 τοις εκατό από το NFL και το NFLPA, αντίστοιχα.\nΥπέγραψε ο ToonΟι Νιου Ορλίνς Σέιντς «δέσμευσαν» τον Nick Toon, επιλογή ντραφτ τέταρτου γύρου. Συγκεκριμένα ο νεαρός wide receiver υπέγραψε τετραετές συμβόλαιο.\nΧωρίς Griffin III η έναρξη της προετοιμασίας\nΔεν παρουσιάστηκε ο Robert Griffin III στην έναρξη του rookie camp των Ουάσινγκτον Ρέντσκινς. Πάντως ο ταλαντούχος quarterback προορίζεται για θέση βασικού, αρκεί να υπογράψει… συμβόλαιο.\n«Δεσμεύτηκε» και ο Josh Gordon\nΤετραετές συμβόλαιο 5.3 εκατομμυρίων δολαρίων υπέγραψε ο Josh Gordon με τους Κλίβελαντ Μπράουνς. Πρόκειται για wide receiver, που επιλέχθηκε στο supplemental draft της προηγούμενης εβδομάδας.\tΚατηγορία: US Sports


Tης είπε ότι "πιάνει δύο θέσεις στο λεωφορείο" και έχασε πάνω από 60 κιλά | Star.gr\nTης είπε ότι "πιάνει δύο θέσεις στο λεωφορείο" και έχασε πάνω από 60 κιλά\n"Αν ξαναέβλεπα εκείνον τον άνθρωπο θα τον ευχαριστούσα"\nΤης είπε ότι «πιάνει δυο θέσεις σε λεωφορείο» εξαιτίας των κιλών της και αποφάσισε να βάλει τέλος σε αυτήν την κοροϊδία...\nΗ Sharon Farrell από το St Albans πήγαινε στη δουλειά της όταν άκουσε έναν επιβάτη να δείχνει τη θέση δίπλα της σε έναν ηλικιωμένο κύριο λέγοντας: «Μπορεί να καθίσει δίπλα σε αυτό. Δεν έχει αρκετό χώρο».\n«Καταρρακώθηκα» είπε η 45χρονη για το καυστικό σχόλιο συνεπιβάτη της. Η Sharon κατέβηκε κλαίγοντας στην επόμενη στάση. «Έφτασα στη δουλειά μου καταϊδρωμένη, κουρασμένη και αργοπορημένη. Συ��ειδητοποίησα ότι έπρεπε να κάνω κάτι» πρόσθεσε.\nΗ Sharon ζύγιζε 128 κιλά και λόγω του δείκτη μάζας σώματός της ανήκε στην κατηγορία των νοσηρά παχύσαρκων. Μέχρι σήμερα έχει χάσει 63,5 κιλά. «Η απώλεια του βάρους είχε πολύ θετική επίδραση συνολικά στη ζωή μου. Νιώθω άλλος άνθρωπος πια. Πέρυσι περπάτησα στον αγώνα Race for Life. Τώρα σκοπεύω να τον τρέξω. Δεν θα γυρίσω ποτέ πίσω στον παλιό μου εαυτό. Τώρα αν ξαναέβλεπα εκείνον τον άνθρωπο που με πλήγωσε στο λεωφορείο, θα τον ευχαριστούσα».


Αναστασιος Μαμαλης – DENTOMEDICA Συνέδρια\nBSs DDS MBA MSc PhD\nΟ περιοδοντολόγος Δρ. Αναστάσιος Μάμαλης διατηρεί από το 2001 ιδιωτικό ιατρείο στην Αθήνα με αποκλειστική άσκηση περιοδοντολογίας και εμφυτευματολογίας ενώ παράλληλα από το 2007 είναι Επιστημονικός Συνεργάτης του Εθνικού και Καποδιστριακού Πανεπιστημίου Αθηνών.\nΈχει επίσης διατελέσει Ερευνητής και Επιστημονικός συνεργάτης του τμήματος Περιοδοντολογίας στο Πανεπιστήμιο του Τέξας από το 2009 έως το 2011 (University οf Texas Health Science Center, San Antonio, USA) .\nΕίναι κάτοχος Διδακτορικού διπλώματος (PhD) στην Πειραματική Φυσιολογία της Ιατρικής Σχολής του Εθνικού και Καποδιστριακού Πανεπιστημίου Αθηνών. Κατέχει Μεταπτυχιακό τίτλο σπουδών στην Περιοδοντολογία (Master’s Degree) και Πτυχίο Οδοντιατρικής (DDS) από την Οδοντιατρική Σχολή του Εθνικού και Καποδιστριακού Πανεπιστημίου Αθηνών.


Λαμία: Επετειακές εκδηλώσεις για τα 100 χρόνια από τη γενοκτονία των Ελλήνων της Μ. Ασίας - STEREA NEWS\n18, 20, 21 και 22 Μάϊου 2022\nEπετειακές εκδηλώσεις των 100 χρόνων από την γενοκτονία των Ελλήνων της Μικράς Ασίας και τις λατρευτικές εκδηλώσεις για τον εορτασμό των Αγίων Κωνσταντίνου & Ελένης που θα πραγματοποιηθούν στις 18, 20, 21 και 22 Μάϊου 2022 στον προαύλιο χώρο του Ιερού Ναού Αγίων Κωνσταντίνου & Ελένης στη Νέα Μαγνησία Λαμίας και στην Πλατεία Χρυσοστόμου Σμύρνης.\nΑΦΙΕΡΩΜΑ ΣΤΑ «100 ΧΡΟΝΙΑ ΧΩΡΙΣ ΜΙΚΡΑ ΑΣΙΑ, ΠΟΝΤΟΥ ΜΝΗΜΗ» ΠΡΟΑΥΛΙΟΣ ΧΩΡΟΣ Ι.Ν. ΑΓΙΩΝ ΚΩΝ/ΝΟΥ & ΕΛΕΝΗΣ Ν. ΜΑΓΝΗΣΙΑΣ\nΩΡΑ ΕΝΑΡΞΗΣ: 8.00 μ. μ. (σε περίπτωση βροχής η εκδήλωση θα γίνει μέσα στον Ιερό Ναό)\nΧαιρετισμός από τον Σεβασμιώτατο Μητροπολίτη Φθιώτιδος κ. κ. Συμεών.\n• Χαιρετισμός από τον πρόεδρο του Πολιτιστικού Συλλόγου Νέας Μαγνησίας κ. Χρήστο Μακρή.\n• Παρουσιάζει η κ. Βασιλική Κατόπη.\n• «100 χρόνια από την Μικρασιατική Καταστροφή, Πόντου Μνήμη». Ομιλία από την φιλόλογο κ. Νίκη Καχριμάνη – Τζόϊδου.\n• «Ιστορικό, λογοτεχνικό και μουσικό αφιέρωμα στον μαρτυρικό Πόντο» στα πλαίσια της επετείου των 100 χρόνων από την Μικρασιατική Καταστροφή.\n• Κείμενα αποδίδουν: Στην ποντιακή διάλεκτο, η φιλόλογος και επίτιμος πρόεδρος της Ένωσης Ποντίων Φθιώτιδας κ. Συμέλα Πατσινακίδου και ο καθηγητής κ. Οδυσσέας Κοτζαμάνης στην καθομιλουμένη.\n• Ποιήματα απαγγέλει ο ηθοποιός κ. Σπύρος Κουδουνάς.\n• Οπτικοακουστικό αφιέρωμα για την Ποντιακή Μνήμη.\nΣκηνές από το ντοκιμαντέρ – φόρο τιμής στην γενοκτονία των Ποντίων «Γράμμα από τον Πόντον».\n• Η Χορωδία του Πολιτιστικού θα παρουσιάσει τραγούδια του Πόντου με την επιμέλεια του χορωδιάρχη κ. Δημήτρη Γκαραβέλη που θα συνοδεύσει με πλήκτρα.\n• Τραγουδούν: Λίτσα Καραδήμα, Νίκη Τζόϊδου, Αικατερίνη Καλημάνη, Λένα Σταυροπούλου, Κούλα Ζαγκλάρα, Αθανασία Κόγια, Κική Τσαντήλα, Σταματία Βασιλείου, Αθανασία Γιαννούκου, Σούλα Κόχυλα, Ελένη Κατόπη, Νίκος Φούρκας, Ηλίας Βαγενάς, Νίκος Λαμπρόπουλος, Θεόδωρος Χανής.\n• Παραδοσιακοί χοροί Πόντου από χορευτικό τμήμα της Ένωσης Ποντίων με την επιμέλεια της δασκάλας χορού κ. Ντίνα Μεριά.\nΘΡΗΣΚΕΥΤΙΚΗ ΠΑΝΗΓΥΡΙΣ ΙΕΡΟΥ ΝΑΟΥ ΑΓΙΩΝ ΚΩΝΣΤΑΝΤΙΝΟΥ & ΕΛΕΝΗΣ ΝΕΑΣ ΜΑΓΝΗΣΙΑΣ ΛΑΜΙΑΣ\nΛΑΤΡΕΥΤΙΚΕΣ & ΕΟΡΤΑΣΤΙΚΕΣ ΕΚΔΗΛΩΣΕΙΣ 20 & 21 ΜΑΪΟΥ 2022\nΌρθρος, Θεία Λειτουργία και Αρτοκλασία με τη συμμετοχή του ΣΙΣΑ και άλλων Σωματείων της Λαμίας\nΣτον Ιερό Ναό των Αγίων Κωνσταντίνου & Ελένης θα πραγματοποιηθεί μνημόσυνο για τα θύματα της Ποντιακής Γενοκτονίας.\nΘα ακολουθήσει ομιλία για την Γενοκτονία των Ελλήνων του Πόντου από την εκπαιδευτικό κ. Δέσποινα Χρυσανθακοπούλου και κατάθεση στεφάνων στο μνημείο Μικρασιατικής Μνήμης στην πλατεία Χρυσοστόμου Σμύρνης.


Τσαλχάνογλου στο gazzetta.gr: «Λείπει η Ελλάδα...» | Euro 2016 | gazzetta.gr\nΔευτέρα, 13 Ιουνίου 2016 - 13:35\nFollow @twitterΤσαλχάνογλου στο gazzetta.gr: «Λείπει η Ελλάδα...»\nΤσαλχάνογλου στο gazzetta.gr: «Λείπει η Ελλάδα...»\nΟ Χακάν Τσαλχάνογλου μίλησε στο gazzetta.gr για το ματς με την Κροατία αλλά και για την Εθνική μας ομάδα την οποία αντιμετώπισε στο φιλικό του Νοεμβρίου. ΑΠΟΣΤΟΛΗ ΣΤΗ ΓΑΛΛΙΑ: ΘΑΝΟΣ ΣΑΡΡΗΣ, ΑΝΤΩΝΗΣ ΣΑΟΥΛΗΣ\nΜέχρι στιγμής έχει επισκιαστεί από τις πολύ σκληρές εικόνες βίας στην Μασσαλία. Οι χούλιγκανς έχουν στρέψει τα φώτα πάνω τους με την ωμή βία. Ρώσοι εναντίον Αγγλων στην Μασσαλία, Πολωνοί με Βορειοιρλανδούς στο Λιλ. Ομως ο καθένας διαλέγει που θα στρέψει το βλέμμα του. Την προσοχή του. Γιατί την ίδια ώρα που η UEFA προσπαθεί να βρει λύση για τα όσα γίνονται με την βία στην Γαλλία ο Χακάν Τσαλχάνογλου έδειχνε ότι υπάρχει κι άλλη όψη στο νόμισμα.\nΑν και Τούρκος μίλησε με κολακευτικά λόγια για την Εθνική μας (ναι καλά διαβάζετε ένας Τούρκος για αυτήν την Εθνική ομάδα) λέγοντας μάλιστα ότι λείπει από το Euro 2016. Ο μέσος της Λεβερκούζεν, μιλώντας στο gazzetta.gr αναφέρθηκε στο παιχνίδι με την Κροατία αλλά όταν τον ρωτήσαμε για την Ελλάδα θυμήθηκε το φιλικό του Νοεμβρίου όταν οι δύο ομάδες έμειναν στο 0-0.\n«Το πρώτο ημίχρονο ήταν πολύ σκληρό, είχε δυνατές μάχες. Η Κροατία είχε περισσότερες ευκαιρίες. Είναι μια ομάδα με πολύ ποιοτικούς παίκτες, την οποία έπρεπε να σταματήσουμε. Δώσαμε τον καλύτερο μας εαυτό, αλλά δεν καταφέραμε να δημιουργήσουμε ευκαιρίες. Πρέπει στο επόμενο ματς να δουλέψουμε σκληρά για να τα καταφέρουμε», είπε αρχικά για το παιχνίδι ο Τούρκος μέσος ο οποίος είναι η αλήθεια έκανε ένα κακό παιχνίδι.\nΣτην ερώτηση για τον Αρντά Τουράν ο οποίος δέχθηκε σκληρή κριτική για την εμφάνισή του ο Τσαλχάνογλου τον υπερασπίστηκε «Εγώ νομίζω πως τα πήγε καλά. Είναι το πρώτο ματς, πάντα υπάρχει πίεση. Παίζουμε όλοι μαζί και κρινόμαστε όλοι μαζί, δεν θα πέσει όλη η ευθύνη σε αυτόν επειδή είναι αρχηγός. Είναι φυσιολογικό να μην παίζουμε πάντα καλά», είπε ο Τούρκος ο οποίος μάλιστα ήταν και ο μόνος ο οποίος απάντησε στη σχετική ερώτηση.\nΓια την ακρίβεια η δημοσιογράφος της Equipe που ήταν στο παιχνίδι είχε πάρει εντολή από τα κεντρικά της εφημερίδας να συγκεντρώσει τις γνώμες των συμπαικτών του Αρντά για το (κακό) ματς που έγινε. Κάτι τέτοιο βέβαια δεν έγινε εφικτό.\nΣτη συνέχεια τον ρωτήσαμε για την Ελλάδα και την Εθνική μας ομάδα. «Νομίζω, πως λείπει η Ελλάδα από τη διοργάνωση. Βεβαίως έκανε έναν άσχημο προκριματικό γύρο αλλά εξακολουθώ να τη θεωρώ καλή ομάδα».\nΟσο για το τουρνουά; «Τα επόμενα δύο παιχνίδια είναι πολύ επικίνδυνα και είναι μια πραγματικότητα αυτή. Πρέπει να την αντιμετωπίσουμε, να δώσουμε τον καλύτερο εαυτό μας. Είμαστε μια ομάδα που δεν τα παρατάει ποτέ, πρέπει να δούμε τα λάθη μας, να τα διορθώσουμε και απέναντι στην Ισπανία να τα δώσουμε όλα».


Ξεκίνησαν από χθες παρεμβάσεις στον οδικό άξονα ΒΙ.ΠΕ. Δράμας μέχρι τη διασταύρωση Βώλακα► Στο πλάνο των έργων η παράκαμψη Νικηφόρου μετά από 20 χρόνια εγκατάλειψης - Πρωινός Τύπος\nHome > Πρώτο Θέμα > Ξεκίνησαν από χθες παρεμβάσεις στον οδικό άξονα ΒΙ.ΠΕ. Δράμας μέχρι τη διασταύρωση Βώλακα► Στο πλάνο των έργων η παράκαμψη Νικηφόρου μετά από 20 χρόνια εγκατάλειψης\nΞεκίνησαν από χθες παρεμβάσεις στον οδικό άξονα ΒΙ.ΠΕ. Δράμας μέχρι τη διασταύρωση Βώλακα► Στο πλάνο των έργων η παράκαμψη Νικηφόρου μετά από 20 χρόνια εγκατάλειψης\nΣτέλλα Σταυρίδου 2 Οκτωβρίου 2019 2 Οκτωβρίου 2019 Πρώτο Θέμα\nΔηλώσεις του αντιπεριφερειάρχη Δράμας για έργα οδοποιίας στην Π.Ε. Δράμας\nΞεκίνησαν από χθες παρεμβάσεις\nστον οδικό άξονα ΒΙ.ΠΕ. Δράμας\nμέχρι τη διασταύρωση Βώλακα\n► Στο πλάνο των έργων η παράκαμψη Νικηφόρου μετά από 20 χρόνια εγκατάλειψης\n► Έργα οδοποιίας συνολικού κόστους 4,5 εκατομμυρίων ευρώ\nΜΕ ΟΡΕΞΗ και μεράκι φαίνεται να ξεκίνησε η νέα θητεία της νέας διοίκησης στην Περιφέρεια Αν. Μακεδονίας και Θράκης με τον κ. Χρήστο Μέτιο στη θέση του περιφερειάρχη, αλλά και από το νέο αντιπεριφερειάρχη Δράμας κ. Γιώργο Παπαδόπουλο, ο οποίος από την στιγμή που ανέλαβε, έχει βάλει στο πλάνο του μια σειρά από έργα οδοποιίας, τα οποία μάλιστα και τα προχωράει!\nΕίναι σημαντικά έργα, τα οποία βέβαια είχαν ήδη ξεκινήσει με την προηγούμενη και ίδια διοίκηση του κ. Μέτιου, αλλά αν ο αρμόδιος αντιπεριφερειάρχης Δράμας δεν μπει μπροστά να τα προωθήσει, δεν γίνεται τίποτα!\nΈτσι, χθες το πρωί, ο αντιπεριφερειάρχης Δράμας κ. Παπαδόπουλος έδωσε τη δεύτερη κατά σειρά συνέντευξη Τύπου στα τοπικά μέσα ενημέρωσης, ενημερώνοντας για μια σειρά από σημαντικά έργα οδοποιίας σε διάφορα σημεία της Π.Ε. Δράμας. Όλα τα έργα έχουν ήδη δημοπρατηθεί, έχουν συμβασιοποιηθεί και σύντομα μπαίνουν οι εργολάβοι για να ξεκινήσουν οι εργασίες. Συνολικά, ο κ. Παπαδόπουλος ανακοίνωσε χθες έργα οδοποιίας συνολικού κόστους 4,5 εκατομμύρια ευρώ!\nΆξονας ΒΙ.ΠΕ. Δράμας – Βώλακας\nΌπως τόνισε στις δηλώσεις του ο κ. Παπαδόπουλος, «πρόκειται για μια σειρά έργων που καλύπτουν τα οδικά δίκτυα του νομού Δράμας, καθώς και έργα για τον πρωτογενή τομέα όπως και κάποια δημόσια κτίρια».\nΤο σημαντικότερο από τα έργα αυτά, είναι ο οδικός άξονας από τα φανάρια της Βιομηχανικής Περιοχής (ΒΙ.ΠΕ.) Δράμας μέχρι και τη διασταύρωση του Βώλακα. Όπως είπε ο αντιπεριφερειάρχης, «ήδη έχει εγκατασταθεί ο εργολάβος και το έργο ξεκίνησε σήμερα (χθες) με το κόστος του να ανέρχεται στα 3 εκατομμύρια ευρώ. Το έργο αφορά την καλή λειτουργία του οδοστρώματος».\nΌπως ιδιαίτερα σημειώνει, «πρόκειται για έναν οδικό άξονα πάνω στον οποίο κινείται ο μεγαλύτερος όγκος των βιομηχανιών μαρμάρου στην περιοχή μας». Αργότερα, σε σχετική ερώτηση του «Π.Τ.» για το ποιας μορφής παρεμβάσεις θα γίνουν, ο κ. Παπαδόπουλος απάντησε ότι «οι παρεμβάσεις αφορούν το οδόστρωμα, όπως και με κάποιους παράπλευρους δρόμους που κατεβαίνουν δεξιά και αριστερά από το βουνό και κατεβάζουν φερτές ύλες στο οδόστρωμα. Θα υπάρξουν μικροπαρεμβάσεις, ώστε τα πρώτα 20 μέτρα των δρόμων αυτών να στρωθούν με τσιμέντο ή με άσφαλτο».\nΘα υπάρξει επίσης καθαρισμός διαφόρων τεχνικών έργων στο πλάι του δρόμου, ώστε να αποσυμφορίζεται ο δρόμος από τα νερά και τα χιόνια που λιώνουν, όπως και η συντήρηση των οδικών σημάτων. Με το τέλος των έργων θα γίνει και νέα διαγράμμιση.\nΟ κ. Παπαδόπουλος ανακοίνωσε επίσης και άλλα έργα όπως τα παρακάτω:\n– Οδοποιία επί της εισόδου Κ. Νευροκοπίου αξίας 600.000 ευρώ. Πρόκειται για εξυγίανση του οδοστρώματος\n– Συντήρηση του δρόμου από τη διασταύρωση του επαρχιακού οδικού δικτύου Κ. Νευροκοπίου με Βώλακα μέχρι και την κοινότητα Βώλακα, αξίας 400.000 ευρώ. Το έργο έχει ήδη ξεκινήσει και εκτελείται και αφορά διόρθωση βλαβών του οδοστρώματος.\n– Ασφαλτόστρωση στο οδικό δίκτυο ανατολικά του Νομού, στα στενά πλαίσια της ευθύνης της Π.Ε. Δράμας, επί του άξονα Δράμας – Καβάλας αξίας 600.000 ευρώ.\nΌσον αφορά τον πρωτογενή τομέα, ο αντιπεριφερειάρχης αναφέρθηκε σε κάποια που αφορούν αγρότες και κτηνοτρόφους στην περιοχή. Όπως είπε, πέρασε ήδη από την Οικονομική Επιτροπή της Περιφέρειας ΑΜΘ, το έργο για την συντήρηση λιμνοδεξαμενής Ρέμβης, ύψους 100.000 ευρώ. Πρόκειται για μια λιμνοδεξαμενή στα όρια του Μαυροβάτου για αγρότες, αλλά μπορεί να χρησιμοποιηθεί και στα πλαίσια της πυροπροστασίας στην περιοχή, όπως και ως ταμιευτήρας νερού.\nΜια άλλη παρέμβαση, αφορά στη βελτίωση και τον εκσυγχρονισμό δεξαμενών των Κοινοτήτων Δασωτού και Κ. Βροντούς, με ποσό 360.000 ευρώ. Όλα τα παραπάνω έργα έχουν ήδη συμβασιοποιηθεί και τις επόμενες ημέρες θα εγκατασταθούν οι εργολάβοι.\nΗ παράκαμψη Νικηφόρου\nΟ κ. Παπαδόπουλος αναφέρθηκε επίσης και στην παράκαμψη Νικηφόρου, μετά όμως από σχετική ερώτηση του «Πρωινού Τύπου». Ρωτήθηκε ο αντιπεριφερειάρχης Δράμας, αν στο πλάνο των έργων οδοποιίας υπάρχει πρόβλεψη για το άνοιγμα του δρόμου, ο οποίος είναι κατασκευασμένος εδώ και 20 χρόνια και ποτέ δεν χρησιμοποιήθηκε.\nΣυγκεκριμένα απάντησε: «Θα πρέπει εδώ να σας πω ότι, στο πλαίσιο της εξέλιξης του έργου για την γέφυρα της Μαρμαριάς στο Παρανέστι, ήδη μελετάται η διάνοιξη του δρόμου της παράκαμψης του Νικηφόρου. Το τμήμα αυτό χρειάζεται επισκευές, καθώς μετά από 20 χρόνια που δεν δόθηκε στην κυκλοφορία, παρουσιάζει σημαντικές φθορές. Δώσαμε ήδη εντολή στις Τεχνικές Υπηρεσίες, σε συνεννόηση με τον περιφερειάρχη, να γίνει εξυγίανση του τμήματος αυτού καθώς και ένα ακόμα μικρό μέρος, που θα ενωθεί με την γέφυρα». Το σύνολο αυτού του έργου ανέρχεται περίπου στο 1 εκατ. ευρώ.\nΔικαστήρια – Κέντρο Προστασίας Παιδιού\nΙδιαίτερη αναφορά έκανε επίσης, στη δημοπράτηση του έργου για το Δικαστικό μέγαρο Δράμας, όπου χρειάζονται κάποιες απαραίτητες παρεμβάσεις σε διάφορα σημεία. Πρόκειται για παρεμβάσεις στο δώμα, στην πυροπροσασία του κτιρίου, στις τουαλέτες και στα ηλεκτρομηχανολογικά.\n«Πρόκειται για μια χρηματοδότηση 257.000 ευρώ από το Υπουργείο Δικαιοσύνης», είπε, «και επειδή το Υπ. Δικαιοσύνης δε διαθέτει Τεχνικές Υπηρεσίες όπως ούτε και τα Δικαστήρια, τις μελέτες και τη δημοπράτηση του έργου αναλαμβάνει η Περιφέρεια και συγκεκριμένα οι Τεχνικές Υπηρεσίες τις Π.Ε. Δράμας». Το έργο βρίσκεται στη διαδικασία της δημοπράτησης.\nΤέλος, όσον αφορά το Παράρτημα Προστασίας Παιδιού Δράμας, η Π.Ε. Δράμας αναλαμβάνει τη διαμόρφωση, συντήρηση και ευπρεπισμό της αίθουσας πολλαπλών χρήσεων του Παραρτήματος. Το κόστος ανέρχεται στις 30.000 ευρώ.\nΕγκρίθηκε νέα δωρεά της Raycap για το Δήμο Δράμας -Δωρεά προμελετών της Raycapγια ολοκληρωμένη ανάπλαση κοινόχρηστων χώρων της Δράμας


Η νίκη, η Ευρώπη και το «ευχαριστώ» στον κόσμο | Goal News Cy\nGOALΗ νίκη, η Ευρώπη και το «ευχαριστώ» στον κόσμο\nΗ νίκη, η Ευρώπη και το «ευχαριστώ» στον κόσμο\nΧαρούμενοι για τη σπουδαία νίκη κόντρα στην ΑΕΛ είναι στην Ανόρθωση και αυτό φαίνεται στις δηλώσεις των πρωταγωνιστών. Ο Κοφί μετά το τέλος του αγώνα ανέφερε: «Είμαστε πολύ χαρούμενοι, το πρωτάθλημα είναι πολύ δύσκολο. Έπρεπε να κερδίσουμε, αφού οι ομάδες που μας ακολουθούν βάζουν πίεση. Γι’ αυτό είμαστε πολύ χαρούμενοι», ανέφερε αρχικά ο Γάλλος αμυντικός.\nΓια τους στόχους του με την Ανόρθωση δεν έκρυψε την επιθυμία να αγωνιστεί στις ευρωπαϊκές διοργανώσεις: «Θέλω να παίξω στην Ευρώπη, όπως όλοι στην ομάδα. Μένουμε συγκεντρωμένοι στο πρωτάθλημα. Θέλουμε να κερδίσουμε όλα τα παιχνίδια σε πρωτάθλημα και κύπελλο».\nΚλείνοντας αποθέωσε τον κόσμο της ομάδας για τη μεγάλη στήριξη που δίνει στους ποδοσφαιριστές: «Μου αρέσει ο κόσμος της ομάδας. Δεν έπαιξα ποτέ ξανά σε τέτοια ατμόσφαιρα. Είναι πραγματικά πολύ καλοί».


Ι. ΤΖΑΧΙΛΗ: Φύσηξε μπάτης στο Υφυπουργείο Πολιτισμού - ΧΡΟΝΟΣ online magazine\nφύσηξε μπάτης στο Υφυπουργείο Πολιτισμού\nΗ ανάκληση της εγκυκλίου της 8ης Δεκεμβρίου 2014\n«περί διαχείρισης του υλικού που δημοσιεύεται στα ΜΜΕ».\nΙεραρχία και κοινό\nΧάρηκα, μαζί με πολλούς άλλους φαντάζομαι, με την ανάκληση της εγκυκλίου της 8ης Δεκεμβρίου του 2014, που αφαιρούσε από τους αρχαιολόγους του τότε ΥΠ.ΠΟ. (και τους συνεργάτες τους, πανεπιστήμιο, ερευνητικά ιδρύματα) τη δυνατότητα ανακοίνωσης των ερευνών τους άνευ της προτέρας εγκρίσεως του τότε Υπουργείου Πολιτισμού. Ήταν ένα από τα αυταρχικά, σχεδόν παράλογα στην υπερβολή τους φαινόμενα. Έχει τόσους άλλους τρόπους να επιβάλει λήθη και σιωπή μία ισχυρή διοίκηση, από την απουσία δομών έκφρασης και δημοσίευσης έως τα αφανή δίκτυα προώθησης. Στην προκειμένη περίπτωση, πλην μιας πιθανής συγκυρίας ανθρώπων και ευρημάτων, αντανακλούσε καταστάσεις πολιτικές οι οποίες έχουν αναλυθεί και δεν θα επιμείνω. Μόνο ας υπογραμμιστεί ότι μία εμφανής πλευρά ήταν η ενίσχυση της ιεραρχίας, μία επικίνδυνη πλευρά γιατί παγιώνεται η αίσθηση της ιεραρχίας ως φυσικού φαινομένου, δηλαδή καταξιώνεται μία φυσικοποίησή της που αναδύεται στις περιόδους συρρίκνωσης των ελευθεριών και της ανθρώπινης οντότητας ως πολιτικού όντος. Τα ίχνη της μένουν και όταν περνά ο παροξυσμός, και η ιεραρχία με τα παρεπόμενά της –την υποχώρηση της προσωπικότητας, την υπερεκτίμηση των υψηλών κλιμακίων, την αποευθυνοποίηση– βιώνεται ως φυσική κατάσταση. Όπως αντιστοίχως προβάλλεται ως «φυσικός» ο ανταγωνισμός. Η «φυσική» αυτή ιεραρχία μεγεθύνεται συνδυαστικά με την κατοχύρωση του δικαιώματος του λόγου στην κορυφή, την ταύτιση του δικαιώματος του λόγου με την ιεραρχία και την αδειοδότηση εκ μέρους της των λόγων των άλλων, των ιεραρχικά κατωτέρων.1\nΟι ενέργειες με σημαντικό βαθμό αυταρχισμού γίνονταν σε συνθήκες πολιτικής λιτότητας, και μολονότι η λιτότητα ευελπιστούμε ότι θα εκλείψει βαθμιαία, τέτοιου είδους κινήσεις μπορούν να εκλείψουν ακαριαία. Ήδη ο όρος λιτότητα ως ευφημισμός είναι μία νίκη των υπερασπιστών της πολιτικής αυτής. Κατονομάζει με έναν όρο θετικό, που υπόρρητα παρακινεί τα άτομα σε εσωτερική πειθαρχία σώματος και νου, μία πολιτική εντελώς αντίθετη, εκτός ατομικής θέλησης και επιλογής. Ονοματίζει «φυσικά» με έναν όρο που φέρει συνδηλώσεις αρετής και με το ιστορικό βάθος του προτεσταντισμού μία συμπόρευση με ανοίκεια συμφέροντα, μία βίαιη αφαίρεση ολόκληρων πεδίων καθημερινών δυνατοτήτων. Πόλεμος των λέξεων μέσω ευφημισμών, μέσω ονομασιών με στόχο την έστω και ασυνείδητη αποδοχή και τη συνέχιση της (αυτο)ενοχοποίησης αυτών που δεν είναι «λιτοί»!2\nΗ ανάκληση της εγκυκλίου επομένως, μία πράξη ηχηρή, ήταν όχι μόνο μία απλή κατάργηση, αλλά κάτι σαν υπογράμμιση γιατί δεν αφέθηκε απλώς να περιπέσει σε αδράνεια, αλλά υπογράφηκε η ανάκλησή της από τη γενική διευθύντρια αρχαιοτήτων Ελ. Κόρκα. Μπορούμε να πούμε ότι έγινε μια κίνηση από αυτές που όταν πυκνώσουν θα δούμε ίσως ένα διαφορετικό πρόσωπο της Αρχαιολογικής Υπηρεσίας, τη φιλελευθεροποίηση του αδιαφανούς και συρρικνωμένου ως προς τα πεδία αρμοδιότητάς του Κεντρικού Αρχαιολογικού Συμβουλίου και του Συμβουλίου Μνημείων (εκτός από τον αυταρχικό τρόπο διορισμού των μελών του). Ευελπιστούμε ότι θα προχωρήσουν οι συζητήσεις για την τροποποίηση του Αρχαιολογικού Νόμου του 2002. Είναι μία επιτυχία, ένα μικρό λιθάρι στον αγώνα εναντίον του παμφάγου χαρακτήρα της ιεραρχίας και της τσιμεντοποίησης της Αρχαιολογικής Υπηρεσίας έναντι της υπόλοιπης κοινωνίας που υποτίθεται ότι υπηρετεί.\nΤα ποικίλα «κοινά»\nΗ κεντρική έννοια και ταυτόχρονα ο στόχος που υπερίπταται γύρω από τις λέξεις που χρησιμοποιούνται για την πολιτιστική πολιτική είναι το «κοινό». Εμφανίζεται ως κάτι αυτονόητο αλλά τελεί υπό την αοριστία που επιτρέπει νοηματοδοσίες ποικίλες και δυσδιάκριτες στην πολυσημία τους. Δεν είναι δεδομένο. Τροποποιείται και διαμορφώνεται ανάλογα με τους τρόπους και τις θέσεις από τις οποίες εγκαλείται. Αλλά ούτε και ποιοι απευθύνονται σε αυτό και με ποια θέματα είναι δεδομένοι. Είναι θεσμοί, είναι πρόσωπα, διάφοροι επαΐοντες που πολλαπλασιάζονται και μειούνται ανάλογα με τους συρμούς και τις δυνατότητες; Νομίζω ότι αλληλοσυγκροτούνται. Οι πολιτιστικοί οργανισμοί και οι πολιτικές τους συγκροτούν το δυνάμει κοινό τους και αντίστροφα συγκροτούνται από αυτό. Ούτε οι μεν ούτε οι δε είναι δεδομένοι.\nΑυτή την εποχή το κοινό ως αποδέκτης, ο κόσμος ή οι πολίτες, ή όπως αλλιώς καλείται, είναι στο επίκεντρο προσπαθειών και συζητήσεων. Έχει επινοηθεί ολόκληρος κλάδος που ονομάζεται δημόσια αρχαιολογία. Υπήρχε πάντα βέβαια η προσπάθεια εμπλοκής του λεγόμενου ευρέως κοινού από εποχής Κωνσταντίνου Ρωμαίου και Κωνσταντίνου Τσούντα, αλλά τώρα πήρε νέο όνομα και ίσως νέα ένταση. Προτείνονται συμπληρωματικοί τρόποι προσέγγισης του παρελθόντος και ποτέ δεν γίνονταν τόσες διαλέξεις, ξεναγήσεις, εκπαιδευτικά προγράμματα, αναδείξεις, εκθέσεις διεθνείς και ελληνικές.\nΘα αναφερθώ σε μερικά χαρακτηριστικά του ευρέως κοινού, μαγικής λέξης, πάντοτε θετικής, όπως ξέρουμε. Έχουν σχέση με την πρόσληψή του και τον έλεγχο που προσπαθούν να επιβάλουν όσοι το επικαλούνται. Ας αναφερθεί πρώτα η απουσία αναγνώρισης του κοινωνικού χαρακτήρα του κοινού, ο κοινωνικός ιστός με τις διαφοροποιήσεις του, μέρος του οποίου είναι. Δεν υπάρχει ενδιαφέρον για την κοινωνική προέλευση και την παιδεία ούτε ειδικοί τρόποι προσέγγισης (εκτός αν πρόκειται για ηλικίες ή σπάνια, μειονότητες). Χωρίς να διατυπώνεται, το κοινό της αρχαιολογίας αντιμετωπίζεται ως ομοιογενές, διότι έτσι εγκαλείται, έτσι απευθύνονται σε αυτό οι οργανισμοί. Όπως άλλωστε και η εκπαίδευση, όπως έχουν δείξει τόσες αναλύσεις (Τσουκαλάς, Althusser). Ο μόνος του συνεκτικός του χαρακτήρας είναι ότι αποτελεί τον δέκτη των δράσεων που οργανώνονται για την πληροφόρηση ή την παιδεία του. Η κατάταξη των ενδιαφερόντων και των γνωρισμάτων ολόκληρων ομάδων ανθρώπων λόγω κοινωνικής προέλευσης και παιδείας κατά τον Bourdieu χαρακτηρίζει τάξεις. Όταν κάτι τέτοιο αγνοείται, όταν το ακροατήριο, το κοινό, οι ένθεν και ένθεν συμμετέχοντες δεν θεωρείται ότι διαφοροποιούνται, ξέρουμε πια ότι απλώς υπονοείται μόνο μία κοινωνική κατηγορία που έχει τις προσλαμβάνουσες εμπειρίες και παιδεία, δηλαδή η ηγεμονεύουσα. Μέρος της είναι οι ομάδες που επιβάλλουν τις επιλογές τους ως ορθές στις άλλες κοινωνικές ομάδες οι οποίες το αποδέχονται. Ο Pierre Βourdieu έκανε σχετικές μετρήσεις και πίνακες, και χαρακτηρίζει κοινωνικές τάξεις με οριοθετήσεις και ταξινομήσεις από τα γούστα και τις συνήθειές τους (ποιοι πηγαίνουν στα μουσεία, ποιοι κάνουν ποδήλατο, τι ρούχα προτιμούν κ.λπ.).3 Η αλληλεξάρτηση του κοινού που δημιουργείται αφενός από την προσφορά των θεσμών και των οργανισμών, οι οποίοι με τη σειρά τους οργανώνουν αφετέρου την εν λόγω προσφορά από τα μηνύματα του κοινού, είναι πλέον αντικείμενο της σύγχρονης ιστορίας.\nΟ τρόπος συγκρότησης του κοινού αναδεικνύεται και με ένα άλλο στοιχείο που έχει σχέση με τις διαστρεβλώσεις της πολιτιστικής πολιτικής (όπως φάνηκε στην προαναφερθείσα εγκύκλιο), τον έλεγχο. Το ιδεώδες κοινό είναι ακροατές, όχι συνομιλητές. Επιχειρείται έλεγχος των πληροφοριών και των απόψεων για το παρελθόν ο οποίος επιβάλλεται πίσω από το προσωπείο του ειδικού και της αντικειμενικότητας. Μου θυμίζει την οικονομία και τις στατιστικές της, των οποίων κανείς δεν καταλαβαίνει τα μυστήρια αλλά τα δεχόμαστε γιατί είναι επιστημονικά και αντικειμενικά. Στους κοινωνικούς χώρους όπως και σε όλα τα κοινά υπάρχουν συνεχώς υπό διαμόρφωση κατηγορίες, ομάδες συμφερόντων, οργανώσεις που επικαλούνται και αυτές ιδεολογικά το παρελθόν. Ασχέτως επαγγελματικής ενασχόλησης. Εμείς οι πάσης φύσης αρχαιολόγοι (όχι μόνο της Αρχαιολογικής Υπηρεσίας – αρχαιολόγοι στα πανεπιστήμια, ερευνητές, έκτακτο προσωπικό, άνεργοι) δεν είμαστε ομοίως μέρος ενός πολιτικού παρόντος, ενός αγώνα με λόγια, χειρονομίες και δράση; Ασφαλώς είμαστε. Αντί να κρυβόμαστε πίσω από ακατάληπτες χρονολογήσεις και αναλύσεις των μαρμάρων, ας δεχτούμε ότι υπάρχει πολιτικός αγώνας που αφορά το παρελθόν, που είναι μία από τις πτυχές των άλλων πολιτικών αγώνων. Μέρος του είναι και οι αρχαιολογικές εκθέσεις και τα μουσεία, και οι οργανώσεις και οι ακροατές των ειδήσεων, ή οι αναγνώστες. Δεν ωφελεί ούτε να στέλνουμε εγκυκλίους ούτε να κρυβόμαστε πίσω από την ειδίκευση. Αν θέλουμε ένα κοινό ζωντανό με κοινωνική προέλευση, με γνώση και με επιθυμία να κρίνει και να εκφράσει άποψη, τότε θα δεχτούμε και τις πολλαπλές αναγνώσεις του παρελθόντος. Πολλοί μπορεί να έχουν γνώμη για τη νεολιθική ισότητα ή τη λακωνική πολιτεία και να ψάχνουν τις πηγές. Υπάρχει και η οικονομική πλευρά του θέματος δυνάμει της οποίας προωθείται ο υλικός πολιτισμός έναντι του άυλου (κανείς δεν μοιάζει να ασχολείται με τον Τυρταίο π.χ.), αλλά γι’ αυτή΄ν ίσως πρέπει να μιλήσουν καταλληλότεροι.\nΚαι δεν θα πρέπει να ξεχνούμε ότι η αρχαιολογία βρίσκεται σε ένα Υφυπουργείο πολιτισμού, στο πλαίσιο του Υπουργείου Παιδείας το οποίο έχει αρμοδιότητες σε χώρους όπως ο λόγος, η ποίηση, η εικόνα, η μουσική. Στα όρια της ανθρώπινης υπόστασης δηλαδή. Υπό την προστασία του είναι οι λογοτέχνες, οι εικαστικοί, οι ποιητές που ακροπατούν σε άγνωστους δρόμους, οι μουσικοί με τη συγκέντρωση που απαιτείται και απειλείται, ευαίσθητοι, ευάλωτοι που ζουν για την τέχνη και την περιμένουν στην πόρτα σαν μεγάλη κυρά. Οι νόμοι, οι ρυθμίσεις και οι κανονισμοί σε ένα τέτοιο υφυπουργείο πρέπει να είναι οι πιο σεμνοί και οι λιγότερο παρεμβατικοί, οι πιο ανοιχτοί στην κοινωνία. Να το έχουμε υπόψη μας και εμείς οι αρχαιολόγοι. Αλλιώς οι Τέχνες θα φύγουν σαν άγρια πουλιά, και τις ρυθμίσεις τι να τις κάνουμε πια.\n1. Ο Σύλλογος Ελλήνων Αρχαιολόγων εξέδωσε ανακοίνωση στις 13.3.2015 για την ανάκληση αυτή τονίζοντας τις ασάφειες και το νομικό κενό που τη χαρακτηρίζει, το οποίο μπορεί να οδηγήσει σε κάθε είδους παρερμηνείες. Στην ανακοίνωση αναφέρονται και μια σειρά αποφάσεις του Ευρωπαϊκού Δικαστηρίου για την αντιμετώπιση της απείθειας σε τέτοιου είδους ζητήματα.\n2. Βλ. πρόσφατα Αντώνης Λιάκος, «Συμβιβασμός και μεταρρυθμίσεις» στον διαδικτυακό ΧΡΟΝΟ http://www.chronosmag.eu/index.php/ls-ss-ths.html 22. Το θέμα αυτό αναπτύσσεται εξαιρετικά από τον Τάσο Χριστίδη που, όπως πάντα, από τότε που τον χάσαμε, μας λείπει: «Η κοινωνική συνθετότητα ορίζει τη γλωσσική ποικιλία και ταυτόχρονα ορίζεται από αυτήν. Αυτή η συστατική διαπλοκή συνθέτει το γλωσσικό φαινόμενο ως κοινωνικοϊστορικό μόρφωμα. Και η διαπλοκή αυτή οργανώνεται και δρα στη βάση κοινωνικοϊστορικών αξιοδοτήσεων. Η συζήτηση για τις γλωσσικές χρήσεις –και τα πάθη που αυτή η συζήτηση συχνά διεγείρει– αφορά αυτές τις αξιοδοτήσεις. Και εδώ ακριβώς, όπως συμβαίνει πάντοτε στο χώρο της ιδεολογίας, γεννιούνται οι περιπλοκές: φυσικοποίηση του κοινωνικού, απολυτοποίηση του σχετικού και η συνακόλουθη ψευδής συνείδηση, συνειδητή κάποτε συγκάλυψη του κοινωνικού χαρακτήρα αυτών των αξιοδοτήσεων και της κοινωνικοϊστορικής σχετικότητάς τους», Α.-Φ. Χριστίδης «Χρήσεις της γλώσσας. Οι όροι μιας συζήτησης», Συμπόσιο Εταιρείας Σπουδών Νεοελληνικού Πολιτισμού και Γενικής Παιδείας Σχολής Μωραΐτη, 3-5 Δεκεμβρίου 2004. Έκδοση στα Πρακτικά του Συμποσίου.\n3. Bourdieu Pierre, La distinction, critique sociale du jugement, Editions de Minuit, Παρίσι 1979.\nΈγινε μια κίνηση από αυτές που όταν πυκνώσουν θα δούμε ίσως ένα διαφορετικό πρόσωπο της Αρχαιολογικής Υπηρεσίας, τη φιλελευθεροποίηση του αδιαφανούς και συρρικνωμένου ως προς τα πεδία αρμοδιότητάς του Κεντρικού Αρχαιολογικού Συμβουλίου και του Συμβουλίου Μνημείων. Ευελπιστούμε ότι θα προχωρήσουν οι συζητήσεις για την τροποποίηση του Αρχαιολογικού Νόμου του 2002.\nΕμείς οι πάσης φύσεως αρχαιολόγοι, αντί να κρυβόμαστε πίσω από ακατάληπτες χρονολογήσεις και αναλύσεις των μαρμάρων, ας δεχτούμε ότι υπάρχει πολιτικός αγώνας που αφορά το παρελθόν, που είναι μία από τις πτυχές των άλλων πολιτικών αγώνων. Μέρος του είναι και οι αρχαιολογικές εκθέσεις και τα μουσεία, και οι οργανώσεις και οι ακροατές των ειδήσεων, ή οι αναγνώστες. Δεν ωφελεί ούτε να στέλνουμε εγκυκλίους ούτε να κρυβόμαστε πίσω από την ειδίκευση. Αν θέλουμε ένα κοινό ζωντανό με γνώση και με επιθυμία να κρίνει και να εκφράσει άποψη, τότε θα δεχτούμε και τις πολλαπλές αναγνώσεις του παρελθόντος.\nΔεν θα πρέπει να ξεχνούμε ότι η αρχαιολογία βρίσκεται σε ένα Υφυπουργείο Πολιτισμού, στο πλαίσιο του Υπουργείου Παιδείας το οποίο έχει αρμοδιότητες σε χώρους όπως ο λόγος, η ποίηση, η εικόνα, η μουσική. Οι νόμοι, οι ρυθμίσεις, οι κανονισμοί σε ένα τέτοιο υφυπουργείο πρέπει να είναι οι πιο σεμνοί και οι λιγότερο παρεμβατικοί, οι πιο ανοιχτοί στην κοινωνία. Να το έχουμε υπόψη μας και εμείς οι αρχαιολόγοι.


8.08.2017 - Μαίρη Χαρίσκου – 5 ΣΧΟΛΙΑ\nΑν αναρωτιέσαι πόσα ένσημα έχεις μπορείς να τα δεις από τον υπολογιστή σου εύκολα χωρίς να χρειάζεται να πας στην εφορία.\nΤα πράγματα είναι πιο απλά στις μέρες μας. Κι όσο περισσότερα πράγματα θα μπορούμε να ελέγξουμε online, τόσο πιο εύκολη θα γίνεται η ζωή μας και θα μειώνεται η γραφειοκρατία και οι τεράστιες ουρές με τις ατελείωτες ώρες αναμονής που κανείς μας δε συμπαθεί.\nΜπορείς να συνδεθείς πολύ εύκολα στο Πληροφοριακό σύστημα “ΑΤΛΑΣ” μέσω των κωδικών σου από το TAXIS και χρειάζεται να γνωρίζεις και το ΑΜΚΑ σου, γιατί το ζητάει κατά τη διαδικασία σύνδεσης.\nΠως μοιάζει η διαδικασία σύνδεσης;\nΚαταρχήν θα πρέπει να μπεις στη σελίδα του ΑΤΛΑΣ και να πατήσεις στο κουμπί “Πρόσβαση στο Ασφαλιστικό Βιογραφικό“.\nΘα σε μεταφέρει στο TAXIS για να συμπληρώσεις τους κωδικούς σου. Τους συμπληρώνεις και πατάς το κουμπί “Είσοδος“.\nΈχεις συνδεθεί στο TAXIS και θα πρέπει να πατήσεις στο κουμπί “Εξουσιοδότηση” ώστε να ολοκληρωθεί η διαδικασία ταυτοποίησης.\nΣε επιστρέφει ξανά στο σύστημα ΑΤΛΑΣ και τώρα θα πρέπει να συμπληρώσεις το ΑΜΚΑ σου και να πατήσεις το κουμπί “Είσοδος“.\nΣε αυτό το σημείο έχεις συνδεθεί και βλέπεις τα στοιχεία σου στην οθόνη. Θα πρέπει να πατήσεις στο κουμπί “Εκτύπωση Ασφαλιστικού Βιογραφικού” για να κατεβεί στον υπολογιστή σου ένα PDF με τη λίστα των ενσήμων σου. Ψάξε το στα πρόσφατα Downloads.\nTo PDF που θα κατέβει στον υπολογιστή σου μοιάζει κάπως έτσι. Μπορείς να το εκτυπώσεις για να το έχεις σε ένα φάκελο με τα χαρτιά σου.\nΔεν είναι δύσκολη διαδικασία το να βρεις τα ένσημα σου Online. Ξέρω όμως πως πολλοί αναγνώστες μου δεν είναι τόσο εξοικειωμένοι με την τεχνολογία πολλές φορές. Οπότε φαντάζομαι πως αυτός ο οδηγός που έφτιαξα με εικόνες βήμα-βήμα, θα σας βοηθήσει να βρείτε πόσα ένσημα έχετε ακόμα κι αν δε τα πάτε καλά με την τεχνολογία.\nΕργασία με υπολογιστή στο χωριό ή το εξοχικό το καλοκαίρι\nTha eithela na matho oti apo to 1961 mexei to 1969 pos na bro ta ensima pou exw sto IKA .\nΤΟ ΑΤΛΑΣ ΕΙΝΑΙ ΑΝΑΞΙΟΠΙΣΤΟ. ΗΘΕΛΑ ΝΑ ΗΞΕΡΑ ΤΙ ΚΑΝΟΥΝ ΚΑΙ ΔΕΝ ΠΕΡΝΟΥΝ ΤΑ ΕΝΣΗΜΑ ΜΑΣ. ΕΔΩ ΚΑΙ 2 ΧΡΟΝΙΑ ΔΕΝ ΕΧΟΥΝ ΠΕΡΑΣΕΙ ΤΑ ΕΝΣΗΜΑ ΜΟΥ 2016-2018….ΕΛΕΟΣ. ΕΙΧΑ ΕΠΙΚΟΙΝΩΝΗΣΕΙ ΚΑΙ ΕΙΧΑΝ ΠΕΙ ΟΤΙ ΘΑ ΤΑ ΠΕΡΑΣΟΥΝ ΣΥΝΤΟΜΑ ΚΑΙ ΑΚΟΜΑ ΤΑ ΠΕΡΝΟΥΝ…..\nΚαλημερα ο οδηγος ειναι πολυ αναλυτικος και βοηθητικος αλλα τι γινεται οταν καποιος θελει απλος ενα χαρτι με τον αριθμο των ενσυμων ανα τα χρονια,δεν ειναι δυνατον να γινει χειροκινητη προσθεση .Υπαρχει καποιος που να γνωριζει αυτην την διαδικασια ?Λεγεται βεβαιωση ενσυμων και ειναι μια σελιδα.\nΟ ΑΤΛΑΣ site, ειναι ενα μεγαλο ΜΑΛΑΚΙΑ, η συζιγο μου δεν μπορει να βλεπει τα ενσιμα, ουτε με τα ειδικα site. Kai ta 2 site , is suks. Fucking americans.


Πώς να πάω στο προορισμό Hondos Center στη πόλη Αιγάλεω με Λεωφορείο, Μετρό ή Τραμ | Moovit\nΠώς να πάω στο προορισμό Hondos Center στη πόλη Αιγάλεω με Λεωφορείο, Μετρό ή Τραμ;\nΟδηγίες προς το προορισμό Hondos Center (Αιγάλεω) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά Hondos Center\nΛεωφορείο - 856\nΑπό Opus, Γλυφάδα 72 λεπτά\nΑπό Port of Rafina (Λιμάνι Ραφήνας), Ραφήνα 154 λεπτά\nΑπό Ermou (Ερμού), Αθήνα 19 λεπτά\nΑπό St. Eirini Square (Πλατεία Αγίας Ειρήνης), Αθήνα 15 λεπτά\nΠώς να πάω στο προορισμό Hondos Center με Λεωφορείο?\nΑπό Opus, Γλυφάδα 75 λεπτά\nΑπό Port of Rafina (Λιμάνι Ραφήνας), Ραφήνα 162 λεπτά\nΑπό Ermou (Ερμού), Αθήνα 27 λεπτά\nΑπό St. Eirini Square (Πλατεία Αγίας Ειρήνης), Αθήνα 25 λεπτά\nΠώς να πάω στο προορισμό Hondos Center με Μετρό?\nΑπό Opus, Γλυφάδα 85 λεπτά\nΠοιοι είναι οι πιο κοντινοί σταθμοί προς Hondos Center;\nΟι πιο κοντινοί σταθμοί προς Hondos Center είναι:\nΣμυρνης είναι 20 μέτρα μακριά, 1 λεπ περπάτημα.\nΑιγάλεω - Egaleo είναι 65 μέτρα μακριά, 1 λεπ περπάτημα.\nΕσταυρωμενος είναι 132 μέτρα μακριά, 2 λεπ περπάτημα.\nΜποτσαρη είναι 206 μέτρα μακριά, 3 λεπ περπάτημα.\nΓεωργιος Ζαμπετας είναι 316 μέτρα μακριά, 5 λεπ περπάτημα.\nΠοιες γραμμές Λεωφορείο σταματάνε κοντά στο προορισμό Hondos Center;\nΑυτές οι γραμμές Λεωφορείο σταματάνε κοντά στο προορισμό Hondos Center: Λεωφορείο - 856.\nΠοιες γραμμές Μετρό σταματάνε κοντά στο προορισμό Hondos Center;\nΑυτές οι γραμμές Μετρό σταματάνε κοντά στο προορισμό Hondos Center: Μετρό - Μ3.\nΔημόσια Συγκοινωνία προς Hondos Center στη πόλη Αιγάλεω\nΑναρωτιέστε πώς να φτάσετε Hondos Center στη πόλη Αιγάλεω, Ελλάδα; Το Moovit σας βοηθάει να βρείτε τον καλύτερο τρόπο για να φτάσετε Hondos Center με οδηγίες βήμα προς βήμα από τον κοντινότερο σταθμό δημόσιας συγκοινωνίας.\nΤο Moovit παρέχει δωρεάν χάρτες και ζωντανές οδηγίες για να σας βοηθήσει να περιηγηθείτε στην πόλη σας. Δείτε δρομολόγια, διαδρομές, και μάθετε πόσο καιρό χρειάζεται για να φτάσετε Hondos Center σε πραγματικό χρόνο.\nΨάχνετε για την πλησιέστερη στάση ή σταθμό στο Hondos Center; Ελέγξτε αυτή τη λίστα με τις στάσεις που βρίσκονται πιο κοντά στον προορισμό σας:\nΣμυρνης; Αιγάλεω - Egaleo; Εσταυρωμενος; Μποτσαρη; Γεωργιος Ζαμπετας.\nΜπορείτε να φτάσετε στο Hondos Center από Λεωφορείο, Μετρό ή Τραμ. Αυτές είναι οι γραμμές και οι διαδρομές που έχουν στάσεις κοντά -\n(Λεωφορείο) Λεωφορείο - 856 (Μετρό) Μετρό - Μ3\nΘέλετε να δείτε αν υπάρχει άλλη διαδρομή που σας πάει εκεί νωρίτερα; Το Moovit σας βοηθάει να βρείτε εναλλακτικές διαδρομές ή ώρες. Λάβετε εύκολα οδηγίες από και προς Hondos Center από την εφαρμογή Moovit ή την ιστοσελίδα μας.\nΚάνουμε εύκολη τη πρόσβαση στο Hondos Center, για αυτό πάνω από 460 εκατομμύρια χρήστες, συμπεριλαμβανομένων των χρηστών στη πόλη Αιγάλεω, εμπιστεύονται το Moovit ως την καλύτερη εφαρμογή για τη δημόσια συγκοινωνία. Δεν χρειάζεται να κατεβάσετε μια μεμονωμένη εφαρμογή λεωφορείου ή τρένου, το Moovit είναι η εφαρμογή συγκοινωνίας όλα σε ένα που σας βοηθά να βρείτε τον καλύτερο διαθέσιμο χρόνο λεωφορείου ή τρένου.\nHondos Center, Αιγάλεω\nΠλησιέστερα αξιοθέατα γύρω από Hondos Center στη πόλη Αιγάλεω Αναρριχητικό πεδίο ιερά οδός Κάβα cheers Κέντρο Φυσικοθεραπείας - Σταυρούλα Π. Νεοχωρίτη Εμπορικό Κέντρο Δάσους στρατόπεδο Agia Triada Τρελοσπιτο Έρωτας Kava Φαρμακείο - Λαμπρινή Φ. Σαρρή Πλυντήριο Αυτοκινήτων BANIO Beauty Land Le Jardin De Philippe X-Net Οπτικά Αράθυμος Αθλητικό Κέντρο Χαιδαρίου Πεδίο Βολής ΚΕΒΟΠ Σκοπευτικός Όμιλος ΑΤΛΑΣ Προαύλιο Λ.Δ & Λ.Ε - Στρατόπεδο Καραϊσκάκη Α Κ.ΕΠΙΚ ΣΔΒ\nΠώς να πάτε σε κορυφαία αξιοθέατα στη πόλη Αθήνα με τις δημόσιες συγκοινωνίες Καλαμάκι Φιλοσοφική Σχολή Σπίτι Cocktail Bar Ανθούπολη Επί Περικλέους Athens Metro Mall Μαρίνα Αλίμου Πλατεία Χαλανδρίου Πανόραμα Mega Gym Νέο Ηράκλειο Πλατεία Βικτωρίας Κορωπί Τσι Τσι Mikel Coffee Company block 146 Gazi College Άλιμος Κηφισιά Qahwa QCB\nΠιο εύκολο να φτάσετε Hondos Center με την εφαρμογή!


Pinterest. Οδηγός 2016. Ανατομία κοινού, πρώτα βήματα κ.ά (infographic) - Business Mentor\nΤα social media ξεκίνησαν σαν μέσα επικοινωνίας μεταξύ των χρηστών με διάφορους τρόπους, όπως κείμενα, εικόνες, βίντεο κ.α. Γρήγορα όμως εξελίχθηκαν και σε ένα εξαιρετικό εργαλείο στα χέρια κάθε μικρής ή μεγάλης επιχείρησης για την προβολή και την μεγιστοποίηση του πελατολογίου της.\nΓιατί συμβαίνει αυτό; Μπορείς να το ανακαλύψεις πατώντας εδώ!\nΣήμερα ολοένα και περισσότερα social media μπαίνουν στην ζωή μας. Ένα από αυτά είναι το Pinterest. Σύμφωνα βέβαια με τον CEO του, Ben Silbermann το Pinterest είναι ένας ΄΄κατάλογος ιδεών’’ που εμπνέει τους χρήστες να βγουν και να κάνουν πράγματα.\nΣκέψου λοιπόν το Pinterest σαν ένα κατάλογο ιδεών που θα οδηγεί τους χρήστες να ενδιαφέρονται για το προϊόν σου αλλά και την αξιοποίηση του με τον καλύτερο τρόπο. Σου παρέχεται δωρεάν προσφέροντας άπειρες δυνατότητες να εκμεταλλευτείς.\nΗ Business Mentor δημιούργησε το παρακάτω infographic το οποίο θα σου δώσει όλες εκείνες τις απαραίτητες ενέργειες για να κάνεις το Pinterest σου ελκυστικό και αποδοτικό:\nΜην χάνεις χρόνο. Μπες τώρα στο Pinterest και δημιούργησε το δικό σου προφίλ με χρήσιμες πληροφορίες για τους πελάτες σου.\nDigital Marketing: Κάνε τα social media σύμμαχο της επιχείρησης σου.


ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. Ν. ΕΥΡΥΤΑΝΙΑΣ: ΠΟΛΕΜΟΣ Η ΑΝΤΙΠΑΛΟΤΗΤΑ ΓΕΝΕΩΝ;\n«Είσαι δάσκαλος με 30 χρόνια υπηρεσίας και έχεις ένα παιδί που έχει τελειώσει το παιδαγωγικό τμήμα, το οποίο το επέλεξε και με τη δική σου ενθάρρυνση λόγω της μεγάλης απορρόφησης (τότε) των δασκάλων. Από τη μια νιώθεις ανασφάλεια για τη δουλειά σου και κοιτάς προς τη σύνταξη για να σωθείς (ούτε αυτό θα ισχύει σε λίγα χρόνια;) αλλά από την άλλη ανησυχείς και για το παιδί σου. Εάν βγουν πολλοί στη σύνταξη ή απολύσουν μη «προσοντούχους» δασκάλους προκύπτουν κενά γιααναπληρωτές των 400 ευρώ. Μπορεί να πρόκειται για μισθούς πείνας αλλά η δουλειά έχει και ψυχοθεραπευτικό χαρακτήρα και οκ μπορεί να πληρώνεις και το μικρό ενοίκιο του παιδιού σου. Από την άλλη σταδιακά θα καταργηθεί η μονιμότητα και όσοι θα δουλεύουν στα σχολεία θα υπογράφουν διετείς συμβάσεις. Πως μπορεί να νιώθεις σε αυτή την περίπτωση εάν βρίσκεσαι σε αυτή τη θέση;».\nΟι νέοι δεν έχουν δουλειά και όταν έμπαιναν στο πανεπιστήμιο, είχαν πολλοί από αυτούς τη νοοτροπία της σύνδεσης πτυχίου εργασίας. Δεν πρόκειται πιθανότατα να δουλέψουν στη γη ή στα καπνά, όπως συμβαίνει στο χωριό μου με τους Αλβανούς ή τους Βούλγαρους. Γεμίζει κάθε χρόνο το χωριό μου τέτοια περίοδο από ξένους. Η ξενιτειά επίσης δεν είναι εύκολη επιλογή, εκτός εάν συμβιβαστούν και με δουλειές που δεν κάνουν εδώ. Έχω γνωρίσει στο εξωτερικό πολλούς ομογενείς που έκαναν δουλειές που δεν θα έκαναν εδώ εάν δεν ξενιτεύονταν.\nΉδη έχουν γραφτεί άρθρα για το τι σημαίνει για έναν νέο και τους γονείς του να επιστρέφει στο σπίτι μετά από χρόνια απουσίας λόγω σπουδών.\nΑυτά σκέφτονται όσοι δεν πάνε διακοπές kadarais\nΑναρτήθηκε από ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. Ν. ΕΥΡΥΤΑΝΙΑΣ στις 5:09 π.μ.


ΠΑΟΚ : Τα εισιτήρια για Σλόβαν και η προειδοποίηση των Σλοβάκων | ThessNews\nΑρχική / ΑΘΛΗΤΙΚΑ / ΠΑΟΚ : Τα εισιτήρια για Σλόβαν και η προειδοποίηση των Σλοβάκων\n29/10/2021 12:59 μμ\nΠΑΟΚ : Τα εισιτήρια για Σλόβαν και η προειδοποίηση των Σλοβάκων\nΜε επίσημη ανακοίνωση της η Σλόβαν Μπρατισλάβας έκανε γνωστή την έναρξη της πώλησης των εισιτηρίων για τον αγώνα (25/11, 19:45) με τον ΠΑΟΚ στο “Τέχελνε Πόλε” για την 5η αγωνιστική των ομίλων του Κόνφερενς Λιγκ. Τι ισχύει με την είσοδο ανεμβολίαστων στο γήπεδο…\nΜε επίσημη ανακοίνωση της η Σλόβαν Μπρατισλάβας έκανε γνωστή την έναρξη της πώλησης των εισιτηρίων για τον αγώνα (25/11, 19:45) με τον ΠΑΟΚ στο «Τέχελνε Πόλε» για την 5η αγωνιστική των ομίλων του Κόνφερενς Λιγκ.\nΟι Σλοβάκοι δίνουν πολύ μεγάλη σημασία στην αναμέτρηση με τον Δικέφαλο και αυτό φαίνεται από τις δηλώσεις του διευθυντή μάρκετινγκ της ομάδας, Τόμας Στράκα.\n«Η ΚΑΛΥΤΕΡΗ ΠΡΟΚΛΗΣΗ Ο ΑΓΩΝΑΣ ΜΕ ΤΟΝ ΠΑΟΚ»\n«Το κύρος και η σημασία του αγώνα αντιπροσωπεύουν την καλύτερη πρόκληση για όλους τους φιλάθλους μας από την Μπρατισλάβα και ολόκληρη τη Σλοβακία. Όλοι θέλουμε να επαναλάβουμε την ατμόσφαιρα της μονομαχίας με τον ΠΑΟΚ πριν από δύο χρόνια και όλοι μαζί μπορούμε να πετύχουμε ξανά ένα καλό αποτέλεσμα», τόνισε χαρακτηριστικά ο Στράκα.\nΟι τιμές αρχίζουν από τα 15 ευρώ στο «πέταλο» των οργανωμένων της Σλόβαν, ενώ μέσα στην ανακοίνωση των Σλοβάκων υπάρχει μια ενημέρωση – προειδοποίηση προς τους ΠΑΟΚτσήδες που θα ταξιδέψουν στην Μπρατισλάβα.\n«Η Σλόβαν ενημερώνει τους φιλάθλους του ΠΑΟΚ να επικοινωνήσουν με τους εκπροσώπους του ΠΑΟΚ για να ζητήσουν εισιτήρια για αυτόν τον αγώνα. Υπενθυμίζεται στους οπαδούς του ΠΑΟΚ ότι πριν την είσοδο στο γήπεδο θα γίνει έλεγχος των φιλάθλων, οι οποίοι θα πρέπει να αποδείξουν ότι έχουν ταυτότητα ή διαβατήριο. Σε περίπτωση που οπαδός του ΠΑΟΚ έχει αγοράσει εισιτήριο για άλλο τομέα εκτός των φιλοξενούμενων, δεν θα του επιτραπεί η είσοδος στο γήπεδο για λόγους ασφαλείας», αναφέρει η σλοβακική ομάδα στην ανακοίνωση της.\nΔΙΚΑΙΩΜΑ ΕΙΣΟΔΟΥ ΣΤΟ ΓΗΠΕΔΟ ΚΑΙ ΟΙ ΑΝΕΜΒΟΛΙΑΣΤΟΙ\nΑυτοί οι… λόγοι ασφαλείας που επικαλείται η Σλόβαν είναι γιατί στο προ διετίας παιχνίδι των δυο ομάδων στο «Τέχελνε Πόλε» είχαν γίνει επεισόδια με τις αστυνομικές δυνάμεις και τους φιλάθλους του Δικεφάλου.\nΑξίζει να σημειωθεί πως στην ανακοίνωση της Σλόβαν δεν υπάρχει η παραμικρή αναφορά για πιστοποιητικό εμβολιασμού ή νόσησης για να έχει πρόσβαση στο γήπεδο, οπότε όπως και στην Κοπεγχάγη έτσι και στην Μπρατισλάβα έχουν δικαίωμα εισόδου και όσοι είναι ανεμβολίαστοι.


Συντάκτης i-TECH4u.gr Δημοσιεύθηκε Τετάρτη, 11 Σεπτεμβρίου 2019 Κατηγορία Technology News\nΕνάντια σε πολιτικούς στόχους στη Μέση Ανατολή.\nΑπό το 2012, η ομάδα κυβερνοεγκληματιών Stealth Falcon επιτίθεται σε πολιτικούς ακτιβιστές και δημοσιογράφους στη Μέση Ανατολή. Κάποιοι ερευνητές τη συνδέουν με το Project Raven, μια πρωτοβουλία που φέρεται ότι απασχολεί πρώην συνεργάτες της NSA.\nΜέχρι σήμερα, είχαν βγει στη δημοσιότητα περιορισμένα στοιχεία σχετικά με τη Stealth Falcon. Μεταξύ αυτών είναι και μία τεχνική ανάλυση της βασικής δομής του κακόβουλου λογισμικού. Σύμφωνα με αυτή, πρόκειται για ένα backdoor που βασίζεται στο PowerShell και που εξαπλώθηκε μέσω ενός εγγράφου εντός ενός κακόβουλου email.\nΟι ερευνητές της ESET εντόπισαν για πρώτη φορά ένα εκτελέσιμο backdoor που ονόμασαν Win32/StealthFalcon. Παρατήρησαν έναν μικρό αριθμό επιθέσεων με αυτό το malware στα ΗΑΕ, τη Σαουδική Αραβία και την Ταϊλάνδη, καθώς στις Κάτω Χώρες, όπου εδώ στόχος ήταν η διπλωματική αποστολή μιας χώρας της Μέσης Ανατολής.\nΣύμφωνα με τις έρευνες της ESET, υπάρχουν ομοιότητες μεταξύ του εκτελέσιμου backdoor που ανακαλύφθηκε πρόσφατα και του PowerShell backdoor που είχε αποδοθεί στην ομάδα Stealth Falcon. Οι ερευνητές της ESET θεωρούν ότι οι ομοιότητες αυτές είναι ισχυρές ενδείξεις ότι και τα δύο backdoor είναι έργο της ίδιας ομάδας.\nΤο Win32/StealthFalcon χρησιμοποιεί μια μάλλον ασυνήθιστη τεχνική για να επικοινωνεί με τον C&C server: την κλασική υπηρεσία των Windows, Background Intelligent Transfer Service (BITS). Σε σχέση με την παραδοσιακή επικοινωνία μέσω API, η υπηρεσία BITS χρησιμοποιεί περιβάλλον COM και επομένως είναι πιο δύσκολο να εντοπιστεί. Επιπλέον, αυτός ο μηχανισμός είναι αξιόπιστος και απαρατήρητος, και είναι πιθανότερο να παίρνει έγκριση από τα firewall που ανιχνεύουν τον host.\nΕκτός από την ασυνήθιστη επικοινωνία με τον C&C, το Win32/StealthFalcon διαθέτει μερικές προηγμένες τεχνικές για να αποφεύγει την ανίχνευση/ανάλυση, να παραμένει ανθεκτικό και να περιπλέκει τη διαδικασία διερεύνησης και ανάλυσης κακόβουλου κώδικα.\nΠερισσότερες λεπτομέρειες βρίσκονται στο blogpost «ESET discovered an undocumented backdoor used by the infamous Stealth Falcon group» στο WeLiveSecurity.com. Όλες οι τελευταίες εξελίξεις και οι έρευνες βρίσκονται στο λογαριασμό της ομάδας ερευνητών της ESET στο Twitter.\nΠερισσότερα σε αυτή την κατηγορία: « H Canon παρουσιάζει τον επαγγελματικό εκτυπωτή imagePRESS C165\tΗ TP-Link παρουσιάζει το Archer AX50 »


Τα χειρότερα φαγητά που δοκιμάσαμε στα ταξίδια μας – Ειδήσεις Ηπείρου\nΤα χειρότερα φαγητά που δοκιμάσαμε στα ταξίδια μας\n30 νέα κρούσματα στα Ιωάννινα- 60 συνολικά στην Ήπειρο\nΕν μέσω καραντίνας έχουμε τον ελεύθερο χρόνο για να θυμηθούμε όλα εκείνα τα υπέροχα ταξίδια που κάναμε όλα αυτά τα χρόνια. Μαζί μ΄αυτά μοιραία θυμηθήκαμε και τα διάφορα φαγητά-σνακ που δοκιμάσαμε ανά τον κόσμο. Και κάποια απ΄αυτά δεν ήταν καθόλου ωραία.\nΑπό που να αρχίσεις και που να τελειώσεις. Η λίστα είναι μεγάλη. Ώρες ώρες είναι να απορείς πως καταφέραμε και δοκιμάσαμε όλα αυτά τα «καλούδια». Η Κίνα είναι μακράν εκείνη με τα πιο περίεργα φαγητά-σνακ που δοκιμάσαμε ποτέ. Αν εξαιρέσεις τις ακρίδες και τις κατσαρίδες, μπορέσαμε να ανακαλύψουμε και πατατάκια με πολύ ιδιαίτερες γεύσεις όπως καλαμάρι ή βούτυρο και μέλι. Βέβαια έχουμε δοκιμάσει και αλλού παράξενες γεύσεις. Μέρη όπως τα νησιά Φίτζι ή η Αυσταλιανή Μαρμίτα μπορούν να σε πείσουν ότι μπορείς να δοκιμάσεις πραγματικά τρελά πράγματα.\nHappy Traveller στην Κόστα Ρίκα (μέρος Α) | Δελτίο Τύπου\nHappy Traveller στην ΛΕΥΚΑΔΑ (ΜΕΡΟΣ 1) | Ολόκληρο επεισόδιο\nΑπό την άλλη η Ταϊβάν κρατάει τα σκήπτρα του πιο βρωμερού φαγητού έβερ. Ή μήπως όχι. Όπως και να έχει το stinky tofu είναι ένα από τα πιο βρωμερά πράγματα στον κόσμο.\nΈχουμε δοκιμάσει όμως περίεργες γεύσεις και σε χώρες που δεν το περιμένει κανείς. Μια από τις χειρότερες είναι η Ισλανδία, όπου εκτός από τα σνακ της δοκιμάσαμε και Χάκαρλ (Hakarl) που δεν είναι άλλο από σάπιο καρχαρία που είναι «ποτισμένος» με το κάτουρο του ίδιου του καρχαρία. Μαρκάν από τα χειρότερα πράγματα που μπορείς να φας. Ξεκάθαρα! Αλλά και το σουηδικό Surströmming δεν πάει πίσω. Η άσχημη μυρωδιά είναι μεγάλη αλλά τουλάχιστον αυτό δεν έχει τόσο άσχημη γεύση.\nΑν θέλεις να δεις όλα αυτά τα άσχημα και βρωμερά πιάτα και σνακ δεν έχεις παρά να δεις το βίντεο που κάναμε στο Youtube. –> ΕΔΩ\nTags: SurströmmingΚΑΡΑΝΤΙΝΑτα χειρότερα φαγητάταξίδιΤαξίδιατι φάγαμεφάγαμεΧάκαρλχειρότερα πράγματα


Η οικονομία του Υδρογόνου - Marathon Press\nΤΟΥ ΧΡΗΣΤΟΥ ΞΕΝΟΚΩΣΤΑ\nΤο πράσινο υδρογόνο θεωρείται πλέον ως το αέναο και οικολογικό ενεργειακό ελιξίριο της ανθρωπότητας, το οποίο θα επικρατήσει μετά το φυσικό αέριο- συνιστά μεταβατικό καύσιμο-.\nΤο υδρογόνο βρίσκεται σε άφθονη ποσότητα -75% της μάζας της γης- και μπορεί να παραχθεί από την ηλεκτρόλυση του νερού. Ονομάζεται δε πράσινο διότι η ενέργεια όπου απαιτείτε για την ηλεκτρόλυση μπορεί να προέρχεται από ΑΠΕ. Ήδη σημαντικοί ερευνητικοί και επενδυτικοί πόροι, κρατών και επιχειρήσεων κατευθύνονται στην οικονομία του υδρογόνου.\nΠροηγούμενο άρθροΣτην αντεπίθεση οι κάτοικοι – Συλλογή υπογραφών και 6μελής επιτροπή για τις κόντρες στον Σχινιά\nΕπόμενο άρθροΟδηγός «θυσιάζει» το αυτοκίνητό του για να σώσει αναίσθητη οδηγό που τον ακολουθούσε (vid)


Ρέθυμνο - Απόλλωνας Π. 87-73 | ebasket.gr\nΚεντρική Basket League Αγώνες Ρέθυμνο – Απόλλωνας Π. 87-73\nΡέθυμνο – Απόλλωνας Π. 87-73\nΜε το δεξί ξεκίνησε τις υποχρεώσεις του στο φετινό πρωτάθλημα το Ρέθυμνο, το οποίο επικράτησε εντός έδρας του Απόλλωνα Πάτρας με 87-73. Η ομάδα του Θανάση Σκουρτόπουλου ήταν καλύτερη καθ’ όλη τη διάρκεια του παιχνιδιού και όταν περιόρισε τον τρομερό Μέιερ στο τελευταίο πεντάλεπτο του παιχνιδιού, έφτασε άνετα στην τελική επικράτηση.\nΚορυφαίος για τους νικητές ήταν ο Σάφτενααρ με 18 πόντους, ενώ από τους ηττημένους έπαιζε σχεδόν μόνος του ο Μέιερ, ο οποίος πέτυχε 31 πόντους με 5/5 τρίποντα.\nΤο παιχνίδι ήταν ντέρμπι στο ξεκίνημα του, με τις δύο ομάδες να πηγαίνουν χεράκι-χεράκι στο σκορ και να αδυνατούν να χτίσουν κάποια αξιοσημείωτη διαφορά. Οι κρητικοί είχαν πλουραλισμό στην επίθεση στο πρώτο δεκάλεπτο (19-19), σε αντίθεση με τους πατρινούς, οι οποίοι έβρισκαν σκορ από τον Μέιερ.\nΜε το σκορ στο 35-33 υπέρ του Ρεθύμνου δύο λεπτά πριν το τέλος του ημιχρόνου, οι παίκτες του Σκουρτόπουλου έτρεξαν ένα σερί 6-0 και ξέφυγαν με διαφορά οκτώ πόντων (41-33) στο φινάλε του πρώτου μέρους.\nΣτην επανάληψη, ο Σάφτενααρ πήρε φωτιά στην επίθεση, σκοράροντας τους 11 από τους 23 πόντους του Ρεθύμνου στο τρίτο δεκάλεπτο. Ο Ολλανδός σέντερ “χτυπούσε” την άμυνα του Απόλλωνα τόσο από κοντινή όσο και από μακρινή απόσταση, με αποτέλεσμα οι γηπεδούχοι να ανεβάσουν τη διαφορά σε διψήφια επίπεδα (64-54 στο 29′).\nΟ Μέιερ, πάντως, δεν είχε πει την τελευταία του λέξη. Ο Αμερικανός φόργουορντ του Απόλλωνα συνέχισε να βομβαρδίζει από παντού το καλάθι του Ρεθύμνου, με τους φιλοξενούμενους να επιστρέφουν στη διεκδίκηση του παιχνιδιού (75-72) στο 36′. Κάπου εκεί, όμως, οι κρητικοί έσφιξαν την άμυνα τους, έτρεξαν σερί 9-0 (84-72) και έφτασαν εν τέλει, δίχως άγχος, στη νίκη.\nΤα δεκάλεπτα: 19-19, 41-33, 64-55, 84-72.\nΡΕΘΥΜΝΟ (Σκουρτόπουλος): Κλουφ 14 (2), Σάφτενααρ 18 (1), Γιαννόπουλος 13 (3), Κορόλεφ 7, Ρέλφορντ 9 (1), Σχίζας 6, Χάροου 10, Κουκ, Παναρετάκης, Δουλγεράκης, Θεοδωρίδης, Καμπερίδης 10 (1).\nΑΠΟΛΛΩΝΑΣ (Παπαχατζής): Αθανασούλας 5 (1), Πάλμπλαντ 11 (1), Ντάνκαν 10 (1), Μέιερ 31 (5), Γουντς 2, Νικολόπουλος, Αργυρόπουλος 7, Πελεκούδας, Νιφόρας 4, Πέρι 3, Μαστρογιαννόπουλος, Τάταρης.\nΠροηγούμενο “Σεβόμαστε τον Άρη”\nΕπόμενο Καβάλα – Λαύριο 68-66


Σεμινάρια στην Ψυχολογία στην Ναύπακτο - Nafsweek.gr\nΞεκίνησαν το περασμένο Σάββατο και στην Ναύπακτο τα επιμορφωτικά σεμινάρια στην Ψυχολογία, στη Συμβουλευτική και στην Προπονητική Ζωής από το Πανεπιστήμιο Αιγαίου.\nΤο Πανεπιστήμιο Αιγαίου στο πλαίσιο των Επαγγελματικών Προγραμμάτων Ενδυνάμωσης και Συμβουλευτικής προσφέρει δωρεάν επιμόρφωση στην Ψυχολογία, στη Συμβουλευτική και στην Προπονητική Ζωής. Το πρόγραμμα υλοποιείται σε συνδιοργάνωση με τον Δήμο Ναυπακτίας, ως κοινωνική – επιμορφωτική δράση και απευθύνεται στο ευρύ κοινό.\nΤα μαθήματα υλοποιούνται μια φορά τον μήνα, ημέρα Σάββατο και ώρες 16.00-21.00, στην αίθουσα «Ναυπακτία» στο λιμάνι της Ναυπάκτου, συμμετέχουν δε σε αυτά έως 100 άτομα, με σειρά προτεραιότητας.\nΠρόκειται για εννέα 5άωρες συναντήσεις από διδάσκοντες καταξιωμένους καθηγητές του Ιδρύματος, που συνδυάζουν αρμονικά την επιστημονικότητα με την εμπειρία.


Το μοναδικό μνημείο πεσόντων στρατιωτών σε Βαλκανικούς-Μικρασιατική εκστρατεία - AgrinioNews\nΤο μοναδικό μνημείο πεσόντων στρατιωτών σε Βαλκανικούς-Μικρασιατική εκστρατεία\n13 Σεπτεμβρίου 2016, 3:47 μμ\nΤο μοναδικό στην περιοχή του Αγρινίου.\nΦόρο αίματος πλήρωσαν πολλοί νέοι άνθρωποι από το Αγρίνιο και την ευρύτερη περιοχή που στρατεύτηκαν στους Βαλκανικούς πολέμους και στην Μικρασιατική εκστρατεία. Η ιστορία τους ξέχασε και μαζί με αυτούς ξέχασε τα ονόματα της.\nΤο μοναδικό μνημείο που έχει απευθείας και συγκεκριμένη αναφορά στους στρατιώτες είναι το μνημείο που βρίσκεται στο Ελαιόφυτο της Δ.Ε. Νεάπολης του Δήμου Αγρινίου. Η παλαιά ονομασία του χωριού είναι Σμόλιανα.\nΕίναι ταφικής κατασκευής, έχει ως κύριο άξονα έναν σταυρό και στη μέση του ξεπροβάλλει ένας άγγελος με ένα ανθισμένο στεφάνι, που συμβολίζει τη δόξα. Ο σταυρός τελειώνει σε πλάκα κατασκευασμένη με την τεχνοτροπία αρχαίας επιτύμβιας στήλης, η οποία χρησιμοποιούνταν στην ταφική τέχνη της αρχαιότητας. Εκεί υπάρχει μια ευδιάκριτη επιγραφή, πάνω ακριβώς από φλόγα που σιγοκαίει στο βωμό: “Η κοινότης Σμολιάνου εις τα ενδόξως πεσόντα τέκνα αυτής κατά τους πολέμους”. Και η βάση ολοκληρώνεται με λογότυπο που αναφέρει 1912-1922 στο κέντρο ενός διάκοσμου, που διανθίζεται με όπλα του 1821 και στεφάνια δόξας. Το μνημείο στηρίζεται σε μια βάση, στην οποία υψώνονται τέσσερεις οριζόντιοι μικροί ορθογώνιοι πυλώνες.\nΤο μνημείο φτιάχθηκε οπωσδήποτε πριν το 1930 γιατί τότε τα Σμόλιανα μετονομάστηκαν σε Ελαιόφυτο (ΦΕΚ 251/17-7-1930). Μνημείο με παρόμοιο περιεχόμενο είναι η “Μικρασιάτισσα” στον Άγιο Κωνσταντίνο, έχει όμως ως θέμα την προσφυγιά και όχι αποκλειστικά τον Έλληνα στρατιώτη. Παραπλήσιο περιεχόμενο έχει και το μνημείο πεσόντων στην Πλατεία Δημάδη, δεν αναφέρεται όμως σε συγκεκριμένη εποχή.\nΠροηγούμενο: EΠΣΑ: το πρόγραμμα των αγώνων από 17/9 έως 18/9\nΕπόμενο: Παρούσα η Αστρονομική Εταιρεία σε κάθε γωνιά της Αιτωλοακαρνανίας. Εκδήλωση στα Καλύβια\n16/09/2016 at 3:32 ΜΜ\nΜπορούμε να μάθουμε από κάπου τα ονόματα των πεσόντων αυτών της Αιτωλοακαρνανίας?


Καλώς ήρθατε στο επίσημο site της Καίτης Γαρμπή!\nΈνα site φτιαγμένο από καρδιάς, σύγχρονο, ζωντανό, χαρούμενο, δυναμικό, με πολλές ενότητες, γεμάτο νέα, πληροφορίες και πλούσιο φωτογραφικό υλικό. Εύκολο στη χρήση, με δυνατότητα RSSReader, προσβάσιμο και από smartphones και tablets.\nΜε την είσοδο στο site και κατά τη διάρκεια της πλοήγησης, δίνεται στον χρήστη η δυνατότητα, μέσω του MusicPlayer, να ακούει αγαπημένα τραγούδια της Καίτης Γαρμπή, ενώ στο φόντο εναλλάσσονται μερικές από τις ωραιότερες φωτογραφίες της!\nΜε χρονολογική σειρά, ολόκληρη η δισκογραφία της, με αναλυτική παρουσίαση του κάθε δίσκου, από την «Πρόβα» μέχρι τις δύο φετινές κυκλοφορίες, «Από καρδιάς» και «BuonaVita», και soundsample με τα πιο επιτυχημένα τραγούδια.\nΣτην ενότητα Media ο χρήστης μπορεί να απολαύσει μία συλλογή από υπέροχες φωτογραφίες, ανέκδοτες και μη, videoclip αλλά και livevideos. Extrabonus: facebookcovers, avatars, banners και άλλα «καλούδια»...\nΚαι φυσικά, δεν θα μπορούσε να λείπει και το Fan Club, το οποίο πλέον φιλοξενείται στο επίσημο site.\nΟι απανταχού Garbofans συναντιούνται εδώ...


Βρήκε ένα μπουκάλι με ένα σημείωμα του 1926 -Το ίντερνετ βοήθησε στον εντοπισμό του αποστολέα\nΠαρ. 24 ΣΕΠ 21 21:55\n27.06.2021 - 13:23\nΗ Ντόουκερ είναι ιδιοκτήτης της Nautical North Family Adventures και έκανε κατάδυση στον ποταμό Τσεμπουγκάν την Παρασκευή για να καθαρίσει τα τζάμια στο κάτω μέρος του γυάλινου πάτου του σκάφους της, το Yankee Sunshine, όταν έκανε την ανακάλυψη. Έχει μια μικρή συλλογή από μπουκάλια και άλλα περίεργα που έχει συλλέξει από τις καταδύσεις της, γι’ αυτό και το παλιομοδίτικο πράσινο μπουκάλι της τράβηξε την προσοχή. Βρισκόταν στον πάτο του ποταμού, περίπου στα 3 μέτρα βάθος, όπως δήλωσε στο CNN.\n«Αρχικά νόμιζα ότι ήταν απλά ένα ακόμη ωραίο μπουκάλι και μετά όταν το πήρα, όσο ήμουν ακόμη κάτω από το νερό, μπορούσα να διαβάσω τη λέξη ‘αυτό’ στο χαρτί» είπε η Ντόουκερ. «Τρελάθηκαν. Υπήρχε ένα μήνυμα μέσα στο μπουκάλι!» πρόσθεσε.\nΗ Ντόουκερ βρήκε το μπουκάλι\nΤι έγραφε το σημείωμα\nΌταν επέστρεψε στην επιφάνεια, έδειξε το μπουκάλι σε έναν μαθητή καταδύσεων, που την παρακολουθούσε μέσα από το σκάφος. Είπε ότι το μπουκάλι ήταν περίπου 2/3 γεμάτο με νερό και είχε ακόμα μέρος του φελλού μέσα του, αλλά η σφραγίδα είχε διαβρωθεί με τα χρόνια. Τελικά, κατάφερε να βγάλει το σημείωμα με ένα μικρό εργαλείο και να το ξετυλίξει απαλά για να διαβάσει το μήνυμα.\nΤο σημείωμα είχε ημερομηνία Νοεμβρίου 1926 και έγραφε: «Θα το επιστρέψει το άτομο που θα βρει αυτό το μήνυμα στο μπουκάλι στον Τζορτζ Μόροου Τσεμπογιάν, στο Μίσιγκαν και θα του πει πού το βρήκε;».\nΤο σημείωμα που υπήρχε μέσα στο μπουκάλι\nΟ συνάδελφος της Ντόουκερ, Ρομπ Χέμερ, εργάζεται σε ένα τοπικό μουσείο και οι συνάδελφοί του τους είπαν να βάλει το γράμμα στην κατάψυξη για να στεγνώσει. Η Ντόουκερ είπε ότι το Τσεμπογιάν είναι μια μικρή πόλη και πως ήξερε κάποιους Μόροου που έμεναν στην περιοχή, γι’ αυτό και πόσταρε φωτογραφίες στην σελίδα της εταιρείας της στο Facebook, με την ελπίδα πως κάποιοι θα το δουν.\n«Σκέφτηκα ότι θα εντοπίσουμε γρήγορα τον αποδέκτη του μηνύματος και πως θα τελείωνε εύκολα αυτή η ιστορία» είπε. «Γι’ αυτό και το ξέχασα γιατί ήταν ήδη αργά εκείνο το βράδυ και πήγα για ύπνο». Όταν ξύπνησε το Σάββατο το πρωί, η ανάρτησή της είχε γίνει viral – έχει πλέον κοινοποιηθεί πάνω από 100.000 φορές και έχει περισσότερα από 6.000 σχόλια από άτομα που προσφέρουν συμβουλές ή που ήθελαν απλώς να μάθουν περισσότερα για την ιστορία. «Αυτό που σκεφτόμουν ήταν πού θα βρω τον χρόνο για να κάνω την έρευνα για τον εντοπισμό του ατόμου αυτού», δήλωσε η Ντόουκερ. «Είμαι ανύπαντρη μητέρα που διευθύνει μια μικρή επιχείρηση με τρία έφηβα αγόρια».\nΚάποιος εντόπισε την κόρη του αποστολέα\nΔεν χρειαζόταν πάντως να ανησυχεί γιατί την Κυριακή είχε νέα από την κόρη του Τζορτζ Μόροου, την Μισέλ Πριμό. Η Πριμό δήλωσε στο CNN πως δεν έχει Facebook, αλλά έλαβε ένα τηλεφώνημα από το πουθενά από έναν άγνωστο, ο οποίος είχε δει την ανάρτηση της Ντόουκερ και αποφάσισε να την εντοπίσει.\nΗ Πριμό αναγνώρισε τον γραφικό χαρακτήρα του πατέρα της όταν είδε μια φωτογραφία του γράμματος, παρόλο που είχε γραφτεί περίπου 20 χρόνια πριν γεννηθεί. Πρόσθεσε, επίσης, πως τα γενέθλια του πατέρα της ήταν το Νοέμβριο και θα ήταν περίπου 17 ή 18 ετών όταν έγραψε το σημείωμα και έριξε το μπουκάλι στο ποτάμι. «Μπορώ να τον φανταστώ να κάνει κάτι τέτοιο γιατί ήταν τα γενέθλιά του», είπε η Πριμό. «Δεν ξέρω σίγουρα, αλλά ακούγεται σαν κάτι που θα μπορούσε να είχε κάνει».\nΗ κόρη του αποστολέα αναγνώρισε το γραφικό χαρακτήρα του πατέρα της που πρέπει να ήταν 17 ή 18 ετών όταν το έγραψε\nΕίπε ότι ο πατέρας τους ήταν πάντα συναισθηματικός και θυμήθηκε ότι άφησε ένα σημείωμα στον τοίχο τους όταν έφτιαχνε το υπόγειο και πως έριξε άλλο ένα μπουκάλι με μήνυμα στην λίμνη Χάρον σε ένα οικογενειακό ταξίδι κάμπινγκ.\nΟ πατέρας της, όμως, πέθανε το 1995 και η Πριμό είπε ότι η ανακάλυψη της έφερε πολλές αναμνήσεις. «Μπορεί να έχει φύγει εδώ και καιρό, αλλά όλα αυτά συνέβησαν την Ημέρα του Πατέρα» είπε. Η Ντόουκερ θέλησε να επιστρέψει το μπουκάλι και το μήνυμα, αλλά η Πριμό αποφάσισε να της το χαρίσει. «Σκέφτηκα πως το σωστό θα ήταν να της το δώσω» είπε η Πριμό. «Εκείνη το βρήκε και αυτό θα διατηρούσε το όνομά του ζωντανό».\nΗ Ντόουκερ είπε ότι θα το κορνιζάρει και η Πριμό είπε ότι θα της στείλει και μία φωτογραφία του πατέρα της για να βάλει μαζί με το μήνυμα.\nΙσραήλ: Στο υψηλότερο επίπεδο από τον Μάιο τα ενεργά κρούσματα κορωνοϊού\nΣτις κάλπες οι Γάλλοι για το δεύτερο γύρο των περιφερειακών εκλογών\nΗΠΑ: Έλληνας 21 ετών αγνοείται στα συντρίμμια της πολυκατοικίας στο Μαϊάμι- ΒΊΝΤΕΟ\nΜητσοτάκης από ΟΗΕ: Μήνυμα σε Τουρκία για προκλήσεις σε Ανατολική Μεσόγειο και Κυπριακό - Live


«Βίον ανθόσπαρτον» για δύο στον Άρη - Onsports.gr\nΑλεξάνδρα Λούτση\t10 Σεπτεμβρίου 2011, 14:39\n«Βίον ανθόσπαρτον» για δύο στον Άρη\nΤην εργένικη ζωή αποφάσισαν να αφήσουν δύο μέλη της οικογένειας του Άρη, περνώντας στο κλαμπ των παντρεμένων.\nΟ λόγος για το γενικό αρχηγό των τμημάτων του Ερασιτέχνη Κωνσταντίνο Κουράκο και τον προπονητή της γυναικείας ομάδας, Κώστα Κωτούλη. Οι διοικούντες τον Α.Σ., με ανακοίνωσή τους, εύχονται «βίον ανθόσπαρτον» και καλούς απογόνους.\nΗ ευχητήρια ανακοίνωση για τον Κωνσταντίνο Κουράκο: «Ο πρόεδρος και το διοικητικό συμβούλιο του Α.Σ. Άρης εύχονται βίον ανθόσπαρτον και καλούς απογόνους στο γενικό αρχηγό των τμημάτων μας Κωνσταντίνο Κουράκο και την εκλεκτή της καρδιάς του Shana Teegarden».\nΗ ευχητήρια ανακοίνωση για τον Κώστα Κωτούλη: «Το διοικητικό συμβούλιο του συλλόγου μας εύχεται βίον ανθόσπαρτον και καλούς απογόνους στον προπονητή της γυναικείας ομάδας μπάσκετ Κώστα Κωτούλη και την εκλεκτή της καρδιάς του Νίκη, οι οποίοι παντρεύτηκαν στα Βασιλικά».


Flow Magazine - Πώς να αφαιρείτε τις γρατζουνιές από τα ξύλινα έπιπλά σας\nΠώς να αφαιρείτε τις γρατζουνιές από τα ξύλινα έπιπλά σας\nΜε την πάροδο του χρόνου τα ξύλινα έπιπλα ανάλογα και με την χρήση τους αποκτούν εκδορές. Οι περισσότεροι καταφεύγουν σε λύσεις που επιβαρύνουν οικονομικά την τσέπη τους, ενώ η απάντηση βρίσκεται στο σπίτι τους. Πριν ξοδέψετε λοιπόν χρήματα σε έναν επαγγελματία κατασκευαστή ξύλου για να αποκαταστήσετε την επιφάνεια, δοκιμάστε μερικές τεχνικές, χρησιμοποιώντας κοινά οικιακά αντικείμενα για να καλύψετε τα τυχόν γδαρσίματα.\nΑν σκέφτεστε να ξεφορτωθείτε τα έπιπλα και τα διακοσμητικά που κληρονομήσατε από τη γιαγιά σας θεωρώντας τα ντεμοντέ και παλιακά, ξανασκεφτείτε το. Δώστε τους μια τελευταία ευκαιρία κάνοντάς τους upcycling [...]\nΥπάρχουν άπειροι τρόποι, ώστε να μεταμορφώσετε ακόμα και τους πιο δύσκολους χώρους του σπιτιού σας χωρίς να ξοδέψετε μια περιουσία, αρκεί να βάλετε τη φαντασία (και τη δεξιοτεχνία) σας να δουλέψει! [...]


Ετήσιο Συνέδριο Βραβεύσεων 2017 Κορυφαίοι Ασφαλιστικοί Σύμβουλοι Ελλάδος, 11 Οκτωβρίου 2017 - Portal Επιμελητηρίου Σάμου - Αρθρα\nΠλησιάζει το ετήσιο συνέδριό μας στις 11 Οκτωβρίου και ώρα 18.00 στην αίθουσα συνεδρίων του Πολεμικού μουσείου.\nΟ χώρος δεν επιλέχθηκε τυχαία, καθώς συμβολίζει την μεγάλη μάχη που δίνει ο κλάδος μας σε πολλά μέτωπα.\nΠαρά τις αλλεπάλληλες και μεγάλες προκλήσεις που αντιμετωπίζουμε, οφείλουμε να τιμήσουμε αυτούς που διακρίνονται και στο πρόσωπό τους όλους τους διαμεσολαβητές που αγωνίζονται καθημερινά για να επιβιώσουν κάτω από εξαιρετικά αντίξοες συνθήκες.\nΟι φετινές βραβεύσεις θα έχουν μια σημαντική διαφορά από τις προηγούμενες, καθώς θα βραβευτούν οι πρώτοι κάθε εταιρείας που θα συμμετάσχει στον θεσμό και ανάμεσά τους θα προκύψουν οι κορυφαίοι ασφαλιστικοί σύμβουλοι της χώρας.\nΣτο συνέδριό μας αυτό θα έχουμε την τιμή να είναι ομίλητης ένας Θρύλος του Ελληνικού αθλητισμού και όχι μόνο, ο υπερμαραθωνοδρόμος Γιάννης Κούρος.\nΈνας πρωταθλητής διεθνούς κύρους, που έχει πετύχει 160 παγκόσμια ρεκόρ.\nΈνας άνθρωπος που απέδειξε ότι το πνεύμα μπορεί να υποχρεώσει το σώμα να ξεπεράσει κάθε γνωστό όριο.\nΤον έχουν χαρακτηρίσει «Τρέχοντα Θεό», «χρυσό Έλληνα», «σύγχρονο Φιδιππείδη», «ασταμάτητο», «κυρίαρχο του πόνου» και πολλά άλλα. Αλλά ο Γιάννης Κούρος παραμένει ένας απλός, ευγενικός και σεμνός άνθρωπος, που σε κερδίζει με ένα χαμόγελο.\nΈνας ομιλητής που μπορεί να μας δείξει πού και πώς μπορούμε να βρούμε έμπνευση και δύναμη για να αντιμετωπίσουμε όλες τις σύγχρονες προκλήσεις, όσο μεγάλες κι αν είναι.\nΜετά το τέλος του συνεδρίου, θα παρατεθεί δείπνο με πλούσιο μπουφέ, στη διάρκεια του οποίου θα μας δοθεί η δυνατότητα να συζητήσουμε και να ανταλλάξουμε απόψεις.\nΕίναι σημαντική η συμμετοχή όλων των διαμεσολαβούντων, γιατι η συσπείρωση είναι πιο αναγκαία απο ποτέ!\nΠΑΤΗΣΤΕ ΕΔΩ ΓΙΑ ΕΥΚΟΛΗ ΨΗΦΙΑΚΗ ΠΛΗΡΩΜΗ


Προγνωστικά Στοιχήματος: Δεν μπορούν τα παιδιά… - Kerkidasport.gr - Αθλητικά νέα από την Ημαθία - Βέροια, Νάουσα, Αλεξάνδρεια\nPosted Ιαν 02, 2021\nΠρογνωστικά Στοιχήματος: Δεν μπορούν τα παιδιά…\nΜε την είσοδο του νέου χρόνου επιστρέφει… εκτάκτως και η Μπουντεσλίγκα, η οποία υπό άλλες συνθήκες θα έκανε τη μεγάλη χειμερινή της διακοπή για να επιστρέψει τον Φεβρουάριο. Φέτος, λόγω και την αργοπορημένης έναρξης της σεζόν, δεν θα υπάρξει κενό και τα ματς θα γίνονται κανονικά.\nΣήμερα έχουμε μια σχεδόν γεμάτη ημέρα και εμείς ξεχωρίσαμε το σημαντικό ματς στην ουρά της βαθμολογίας που θα γίνει στο Βερολίνο ανάμεσα σε δύο ιστορικές ομάδες, τη Χέρτα και την Σάλκε.\nΑποτελέσματα πάμε στοίχημα: Παρότι μας «πονάει» που μια μεγάλη ομάδα και πρώτη πρωταθλήτρια όπως η Σάλκε κινδυνεύει με υποβιβασμό, δε γίνεται να προσπεράσουμε το γεγονός πως είναι σε τραγική κατάσταση και έχει πολύ αδύναμη ομάδα. Η γηπεδούχος Χέρτα χρειάζεται απλά να κάνει τα… στοιχειώδη μέσα στο γήπεδο και θα βγάλει τον άσο του 1.70 με στοιχιμαν\nΧέρτα: Δεν έκλεισε καθόλου καλά το 2020, καθώς δεν εμφανίστηκε καν στο δεύτερο ημίχρονο στο Φράιμπουργκ και η βαριά ήττα με 4-1 ήταν απόλυτα δικαιολογημένη. Μέσα στο Βερολίνο η Χέρτα έχει φέτος μόλις μια νίκη επί της «συμπολίτισσας» Ουνιόν και θα επιχειρήσει τη 2η απέναντι στην άμεση ανταγωνίστρια για τη σωτηρία, Σάλκε. Οι πρωτευουσιάνοι δεν αποδίδουν ανάλογα με το υλικό τους και πολλοί πιστεύουν πως στο β’ μισό θα ανέβουν βαθμολογικά και θα παίξουν στο επίπεδο που μπορούν. Εκτός οι σημαντικοί Μπογιάτα, Λέκι και Λέβεν.\nΕνδιαφέρον Στατιστικά: 1-3-1 στα 5 τελευταία ματς στην κατηγορία. 3/4 G/G εντός έδρας. 8/9 N/G κόντρα στη Σάλκε.\nΑγωνιστικά Νέα: Έχει σχετικά βολικό πρόγραμμα τον Ιανουάριο, οπότε και πρέπει να μαζέψει τους απαραίτητους βαθμούς, για να κινηθεί προς το πάνω μέρος της βαθμολογίας. Μένει εκτός δράσης ο αρχηγός Μπογιατά (Α, 13/0) και οπισθοχωρεί στη θέση του στόπερ ο Σταρκ (έπαιζε αμυντικός μέσος). Αποθεραπεύτηκε ο Κόρδοβα (Ε, 7/3) και δεν αποκλείεται να μπει άμεσα στο βασικό σχήμα ο Κολομβιανός φορ. Τραυματίστηκε ο Λέκι (Μ, 8/0), μόνιμα εκτός είναι ο Ασκασίμπαρ (ΑΜ, 1/0).\nΠροηγούμενο ματς: Ηττήθηκε εκτός έδρας με 4-1 από την Φράιμπουργκ. Ο Γκρίφο έκανε το 1-0 στο 7′, προτού ο Λουκεμπάκιο ισοφαρίσει για τους φιλοξενούμενους (52′). Στη συνέχεια σκόραραν οι Ντεμίροβιτς (59′), Γκούλντε (67′) και Πέτερσεν (90+4′) διαμορφώνοντας το τελικό αποτέλεσμα.\nΠιθανή Ενδεκάδα (4-2-3-1): Σβόλοβ – Πέκαρικ, Σταρκ, Τορούναριγκα, Μίτελστεντ – Νταρίντα, Γκεντουζί – Λουκεμπάκιο, Κούνια, Ντιλροσούν – Κόρδομπα.\nΣάλκε: Μια ομάδα που συνήθιζε να πρωταγωνιστεί εντός και εκτός συνόρων της Γερμανίας όπως η Σάλκε, μόνο πίσω θέλει να αφήσει το 2020. Οι «βασιλικοί μπλε» ήταν τραγικοί καθ’ όλη τη χρονιά που μας πέρασε, από τα τέλη της περασμένης σεζόν μέχρι και τα μέσα αυτής που διανύουμε. Υπάρχουν πολλά θέματα αγωνιστικά και εξωαγωνιστικά που δεδομένα επηρεάζουν, ενώ οι απουσίες βασικών παικτών όπως οι Μπενταλέμπ, Ιμπίσεβιτς, Μπουγιελάμπ, Σανέ, Πατσιένσα, Λούντεβιγκ και Μασκαρέλ μόνο βοήθεια δεν προσφέρουν. Πολύ δύσκολη η αποστολή της στο Βερολίνο, θα παίξει στο επίπεδο που μπορεί.\nΕνδιαφέρον Στατιστικά: 29 σερί παιχνίδια χωρίς νίκη. 3 σερί Over 2,5 & G/G εκτός έδρας (11/12 G/G). 3 χωρίς ήττα στην έδρα της Χέρτα.\nΑγωνιστικά Νέα: Έκανε το μεγάλο μπαμ και απέκτησε δανεικό για 6 μήνες από την Άρσεναλ τον Σέαντ Κολάσινατς (εκτός με Χέρτα). Ο Βόσνιος μπακ έχει περάσει φυσικά ένα φεγγάρι από τη Σάλκε και ευχαρίστως να βοηθήσει στη δύσκολη αυτή στιγμή. Πολυτέλεια ένας τέτοιος παίκτης για την τωρινή Σάλκε. Ανοιχτό το θέμα του νούμερο 1 στο τέρμα, σύμφωνα με τον Γκρος (Ρένοφ ή Φέρμαν). Επανέρχεται ο Ουτ (ΜΕ, 9/2). Εγχειρίστηκε ο μπακ Λούντεβιγκ (6/0). Νοκ-άουτ οι Μασκαρέλ (ΑΜ, 11/0), Σανέ (Α, 9/0), Πασιένσια (Ε, 8/1).\nΠροηγούμενο ματς: Επικράτησε εκτός έδρας με 3-1 της Ουλμ. Οι φιλοξενούμενοι προηγήθηκαν με Σερντάρ (27′) και Ραμάν (51′, 62′), το τελικό σκορ διαμόρφωσε ο Ράιχαρτ στο 82′.\nΠιθανή Ενδεκάδα (4-2-3-1): Ρένοβ – Τιό, Καμπάκ, Νάστασιτς, Οτσίπκα – Σταμπουλί, Σερντάρ – Σκρίμπσκι, Ουτ, Αρίτ - Ραμάν.\nΓια προγνωστικά στοιχήματος, livescore, στοιχηματικές εταιρίες, stoiximan casino και πολλά άλλα, πάντα στο SentraGoal!